
Ina xebat, esero menzûm yê Mela Mehemedê Hezanî ke serra 1980 de bi nameyê  ‘Eqîdetu’l-Îmanî nusîyayo ser o hadre bîya.
In tez destpêkêk, hîrê qisimî, metno transkrîbekerde û açarnayîşê eqîdenameyî bi tirkî ra yeno meydan. Qismê detspêkî de mewzû, armanc û ûsulê xebat îzah bîy. Qismê yewin de; cuye, eserî, şexsîyeto edebî yê nuştoxî û derheqê zazakî (kirdkî) de fikranê ey ra behs bîyo.  Qismê diyîn de, menzûme hetê şeklî ra, qismê hîrêyin de zî hetê muhtewa ra ameya wekenitiş. In qisim de, teberê muhtewa de eynî wext de ziwan û ûslubê eqîdeyî ser o zî ameyo vindertiş. Peynî de zî eqîdenameyo zazakî bi tirkî ameyo açarnayîş û metno transkrîbekerde zî îlawe bîyo. 
Ma wazenî bi ina xebata ke xebatanê tewr verînan yê tewirê eqîde yê edebîyatê zazakî ser o benî ra yew a, hem inî eserî bidin şinasnayîş û hem zî ma hêvî kenî ke seba averşîyayîşê zazakî yew havila ma bibo.
Kelîmeyê Mifteyî: Eqîdenameyê Zazakî, Edebîyatê Zazakî, Menzûme, Mela Mehemedê Hezanî, Wekenitiş, Metno Transkrîbekerde û Açarnaye 

Bu çalışma, Hezanî’nin ‘Eqidetu’l-Îmanî adlı Zazaca yazılmış manzum akâidnâmesini konu almaktadır.
Bu tez giriş, üç bölüm, ‘Eqidetu’l-Îmanî’nin transkribe metninden ve Türkçe çevirisinden oluşmaktadır. Giriş kısmında Klasik Zaza Edebiyatı ve akâidnâme hakkında bilgi verilip çalışmanın konusu, amacı ve metodu açıklanmıştır. Birinci bölümde, yazarın hayatı, eserleri, edebî kişiliğine yer verilmiştir. İkinci bölümde; akâidnâme, şekil yönünden üçüncü bölümde ise muhteva yönünden incelenip dil ve uslup üzerinde de durulmuştur. Son olarak akâidnâmenin transkribe metni, Türkçe çevirisi ve yazar ile yapılan röportaj ilave edilmiştir. 
Zaza edebiyatında akâidnâme türü üzerine yapılan ilk çalışmalardan biri olan bu çalışma ile hem bu eseri ve bu türü tanıtmak hem de Zaza dilinin gelişimine katkıda bulunmayı umarız.
Anahtar Kelimeler: Zazaca Akâidnâme, Zaza Edebiyatı, Manzume, Mela Mehemedê Hezanî, Tahlil, Transkribe Metin ve Çeviri

This study focuses on Mela Mehemedê Hezanî’s verse work written in 1980 that is named ‘Eqidetu’l-Îmanî in akâidnâma genre.  
This study consists of an introduction, three parts, Turkish translation of the verse and transcribed text. The introduction part consits of subject, purpose and method of the study. In the first part, writer’s life, works, literary personalitiy and his ideas on Zaza language are touched on. In the second and third part, verse is analyzed in terms of form and content. In the third part, language and style are also focused on. Finally, Turkish translation of the poem and transcribed text are added for researchers.
We hope that this study, which is one of the first studies on akâidnâma genre in Zaza literature, will both introduce and contribute to the development of Zaza language.
Keywords: Zazaki Akâidnâma, Zaza Literature, Verse, Mollah Mehemedê Hezanî, the Analysis, Transcribed and Translated Text 

 Eg ma zazakî û kurmancî muqayese biker, ma vînênî ke zazakî binêk erey ameya nuştiş. In semed ra edebîyatê zazakî de eserî zaf tay î û hem zî ziwano edebî xurt nêbîyo. Edebîyatê zazakî de ewilî tewirê mewlidî de eserî ameyî nuştiş. Mewlidê Ehmedê Xasî ke 1892 de nusîyayo û 1899 de ameyo çapkerdiş, zey destpêkê edebîyatê zazakî hesibyeno. Badê cû çend hebî mewlidê bînî zî nusîyayî. Tewirê eqîdenameyî de verê cû Mela Mehmed Elî Hunijî, serra 1970 de eqîdeyêk nuşto û dima zî serra 1980 de Mela Mehemedê Hezanî, eqîdeyê xu yo menzûm‘Eqîdetu’l-Îmanî nuşto. Ina xebat, menzûmeya Hezanîyî ser o virazîyaya.
Edebîyatê zazakî yê klasîk de tewirê eqîdenameyî de çar eserê ke ma eşkayî tespît bikerî estî. Xebatê ke eseranê zazakî ser o bîy û demo ameyox de do bibê, qey edebîyatê zazakî heme zaf muhîm û erjaye yî. Çunke bi inî xebatan, hem inî eserî hetê wendoxan ra yenî şinasnayîş û hem zî edebîyatê zazakî aver şino û beno xurt.  
Zey her xebat, ina xebat de zî tayê kemasîyî estî. Labelê heta ewro tewirê eqîdenameyî de xebatêka akademîk nêbîyaya. Inay ra ina xebat, warê tewirê eqîdenameyî de zey yew destpêkî ya û ma hevî kenî ke qey edebîyatê zazakî karêkê xo bibo.
Tewr peynî de ez wazeno kam o ke qey zazakî xebatêk kerda, yîn rê teşekur bikerî. Ina xebat de, ez qey hetkarîyê Mudirê Enstîtuya Ziwananê Ganîyan yê Çewlîgî Prof. Dr. Hasan ÇİFTCİ, şêwirmendê mi Doç. Dr. Nusrettin BOLELLİ, Yrd. Doç. Dr. Nurettin BELTEKİN û Esat Şanli rê teşekur keno.
Bê înan, ez keyeyê xu rê, qey destekbîyaşê yîn teşekur keno.

                                                      Metin ÇİFTÇİ
                                                        Keşkelûn 2015

KILMNUŞTEYÎ
b.			: biewnî
C.			:cîld
ç.			:çape
e.e.			:eynî eser
e.n.v.		: esero ke nameyê ey vîyareno
h.			:hûmare
hz.			:hezretî
m.			:merg
e.md.		: eynî made
m.n.v.		: meqaleya ke nameyê aye vîyareno
r.			:rîpel
e.r.			: eynî roportaj
s.e.w.		: sellallahu eleyhî we’ssellem
ûêb.		: û ê bînî



[bookmark: _Toc426625975]ALFABEYA TRANSKRÎPSÎYONÎ

Qey ina xebat metnê ‘Eqîdetu’l-Îmanî ke Mîzanu’l-Edeb de yo ameyo vîjnayîş. Mîzanu’l-Edeb eserê Mela Mehemedê Hezanî yo û pê destxetê Zeynelabîdîn Amedî nusîyayo û ma in kitab, kitabxaneyê Abdurman Adakî ra peyda kerd. Labelê inî metn de beyta pancêsin kêm bî û ma ina beyt Hezanî ra guret û îlawe kerd. Tayê çekuyî zî bi kurmancî nusîyayîbî zey “du” (di), “şeşan” (şeşin), “şev” (şew) û ma nê çekuyî zazakî de senî nusîyenî bi o qayde dayî. Tayê zî xelet nusîyayîbî zey “çogan” (çokan) û “ronşo”yî (roşno) û ma inî zî kerdî raşt.
Qey transkrîpsîyonî, ma alfebaya ke edebîyatê kurmancî yê klasîk de şuxulîyena vîjna. Eqîde de ma verê cû her beyt bi hûmarêk îşaret kerd. Mîyanê îzafeyanê erebkîde ma “tîre” (-) na ro, zey ẕe’l-meram û ẕe’l-feżilî. Qismê metnî de ma kişta çep de beytê zazakî bi herfanê latînî, kişta raşt de zî tercumeyê inî eqîdeyî da.

ا آ : a,e			ر : r			ف : f			ء : ʾ
أ : e			ز : z			ق : q			ه : h, a, ê
ب : b			ژ : j			ك : k
پ : p			س : s			گ : g
ت : t			ش : ş			ل : l				
ث : s               
ج : c			ص : ṣ			م : m
چ : ç			ض : ż  / ḍ		ن : n
ح : ḥ			ط : ṭ			و : w,o,u,û
خ : x			ظ : ẓ			ڤ : v
د : d			ع : ‘			لا : la
ذ : ẕ			غ : ġ			ی,ئ : 	y, ê, î

1. Derheqê Xebatê de Melumatî Pêroyî
Mewzûyê xebata ma tehlîlkerdiş, transkrîbekerdiş û açarnayîşo bi tirkî yê ‘Eqîdetul- Îmanî yê Mela Mehemedê Hezanî yo.‘Eqîdetu’l-Îmanî ke eslê xu bi herfanê erebkî ameyo nuştiş û hetê M. Malmîsanij û Roşan Lezgînî ra latînîze bîyo û Kovara Vateyî de neşr bîyo. 
Warê edebîyatê zazakî yê klasîk de bê tewirê mewlidî, yew tewiro bîn zî eqîdename yo. Eqîdename, yew tewiro dînî û edebî yo. Eqîdenameyê zazakî ke ma tespît kerdî çar heb î. Yew yê Mela Mehemed Elî Hunijî, yew yê Mela Mehemed Demîrtaşî, yew yê Mela Mehemedê Hezanyî û yew zî yê Mela Mehemedê Muradanî yo. Hem hetê hecîm hem zî hetê muhtewayî ra eqîdenameyê Hezanî, wayîrê wesfanê edebî yo. Ma bi in tez wazen ke edebîyatê zazakî de hem eqîdeyê Hezanî bidin şinasnayîş hem zî tewirê eqîdenameyî de çi eserî estî nînan dîyar biker. 
Ina xebat de, ma verê cû derheqê cuye, eserî û şexsîyeto edebî yê şaîrî de melumat da. Badê cû ma ‘Eqîdetu’l-Îmanî hetê bîçîm û şekil ra tehlîl kerd û ziwan û ûslub ser o zî vindertî. Tewr peynî de qey cigêrayoxan ma ina eqîde açarna bi tirkî û yew metno transkrîbekerde zî amade kerd. Ma beytanê nimûneyan de qafîye, redîf û hunerê edebî bi herfanê sîya (bold) dayî. Qey ina xebat, ma kitabanê dînî û edebî ra derheqê inî mewzû de cigêrayîşî viraştî û inî melumatî zî tezê xu de şuxulnayî. Zeg yeno zanayîş zazakî newe-newe resaya ziwano nuştekî. In semed ra wextê nuştişê tezî de ma zaf cefa ant. Merdim eşkeno vajo ke nuştişê heme çekuyan de zî persgirekî estî. Axir bi ferhengan û kitabanê raştnuştişî in kar binenê bi asan. In tez de ma exlebe ziwano standard şuxulno labelê tayê cayan de ma fekê Çewlîgî tercîh kerd.
2. Edebîyatê Zazakî yê Klasîk
Edebîyat de termê “klasîk”î seba eseranê ke çarçewaya edetanê belîkerdeyan de ameyê xuluqnayîş yan zî eserê ke ê bi xo bîyê edet ra yeno vatiş.[footnoteRef:1] Seke Lezgînî îfade kerdo edebîyato klasîk de eserê edebî wayîrê krîteran ê û goreyê qaydeyan yenî viraştiş. Merdim eşkeno edebîyato klasîk de tewiran zey xezel, qesîde, mesnewî, eqîdename û mewlidî bihûmaro. Edebîyatê zazakî yê klasîk de inî tewiran ra tewiro tewr xurt, tewirê mewlidî yo. Xora mewlidî, bingehê edebîyatê zazakî yê klasîk î. Mewlidu’n-Nebiyyî’l-Qureyşiyyî (Mewlidê Kirdî) yê Ehmedê Xasî (1867-1951) zey destpêkê edebîyatê zazakî yê klasîk hesibyeno. Mewlidê Kirdî dima Bîyîşê Pêxamberî yê Osman Efendîyê Babijî zî esero diyîn hesibyeno. Bê inî mewlidan panc hebî mewlidê bînî zî in ê:  [1:  Roşan Lezgîn, Averşîyayîşê Lehçeyanê Kurdkî de Rolê Edebîyatî, Şewçila, h.  9, Dîyarbekir 2013, r. 4.] 

1. Mela Mehmed Elî Hunij, Mewlidî Peyxemberî
2. Mela Mehemedê Muradan, Mewlidî Zazakî 
3. Mela Kamilê Puexî, Mewlidî Nebî 
4. Bîlal-Feqî Çolîg, Mewlidê Peyximbêr Qey Tutonê Zazon
5. Abdulkadir Muşekî (Arslan), Mevlid-i Nebî[footnoteRef:2] [2:  Mehmet Yergîn, Mewlidê Mela Ehmedê Xasî De Tesîrê Mewlidê Mela Huseynê Bateyî, Internatinal Journal of Kurdish Studies, 2015, h. 1, r. 3-4.] 

Bê tewirê mewlidî, tewirê qesîdeyî de çend hebî qesîdeyî Mela Mehmed Elî hunijî estî;
a. Zerra Haya, 40 beytî, 1975. 
b. Qesîdey Tewhîd, 33 beytî, 1975.
c. Qesîdey Qebir / Ezabî Qebra Xuerî, 20 beytî, 1975.
d. Qesîdey Seîdî Nûrsî, 20 beytî, 1969.
e. Weqayê Kerbela (In qisim de hîrê qesîdeyî estî)
1. Weqay Kerbela Hesen-Huseynî, 20 beytî, 1970.
2. Weqay Kerbela Hezret Hesenî, 20 beytî, 1970.
3. Weqay Kerbela Hezret Huseynî, 30 beytî, 1970.
f. Qesîdey Peyxemberî, 20 beytî, 1972.
g. Qesîdey Mekkî, 25 beytî, 1976.
h. Qesîdey Medîna, 25 beytî, 1976.[footnoteRef:3] [3:  Mehmet Selîm Uzun, Mela Mehmed Elî Hunî û Edebîyato Kirdkî (Zazakî), Kovarê Vateyî, h. 18, r. 63-66, Îstanbul 2002.] 

[bookmark: _Toc426625995]2.1. Tewirê Eqîdenameyî
Çekuya “akaîd”î (eqîdeyî) zafhumarê kelîmeya “akîde” (eqîde) ya û kokê “عقد”î ra virazîyaya.[footnoteRef:4]Ferheng de manaya eqîde, bi zerr çîkêk ra bawer kerdiş û çîkêk qebûlkerdiş û in çî ra giredayîş o. Manayanê termî yê eqîde zî inê; yew, esasê ke bawerkerdişê yîn mecburî yo, di, îlmêko inî esasan ra behs keno, hîrê, musnayîşê bawerî û çar, rîsaleyêka ke in musnayîşî ra behs kena,[footnoteRef:5] yanî eqîde, îlmê akaîd û kelam de in çar manayan de yena şuxulnayîş. [4:  A. Saim Kılavuz, Anahatlarıyla İslam Akaidi ve Kelam’a Giriş, Ensar Neşriyat, İstanbul 1993, r. 241.]  [5:  Kadri Yıldırım,  Ehmedê Xanî Külliyatı II, Eqîdeya Îmanê, Avesta Yayınları, İstanbul 2008, r. 60-62.] 

 Yıldırım, qey Eqîdeya Îmanê ya Ehmedê Xanî, ê manayanê termîyan ke cor de ameyî îfadekerdiş ra yê çarin munasîb dîyo û in eqîde zey “İnanç Risalesi” name kerdo. Eserê Hezanî yê bi nameyê ‘Eqîdetu’l-Îmanî hetê mewzûyî ra zey eqîdeyê Ehmedê Xanî yo, in semed ra eqîdeyê Hezanî zey “İnanç Risalesi” namekerdiş mumkîn o. 
 Eqîde, ge qey bawerîyê bingeyan zey eqîdeyê melek û axîretî yena şuxulnayîş ge mewzûyê esasanê îmanî de qey îfadekerdişê famkerdişêko xususî yê temsîldarê mezhebêkî şuxulîyena. Mesela zey Eqîdeyê Sîfetullah yê Mâtûrîdî û Eqîdeyê Qederî yê Mu’tezîle.[footnoteRef:6] [6:  Ahmet Saim Kılavuz, “Akaid”, Türkiye Diyanet Vakfı İslȃm Ansiklopedisi İstanbul 1989, II,  212.] 

 Qur’ano Kerîm de hina yeno vatiş ke esasê bawerîyê ke heme peyxemberan teblîx kerdî, bingeyê nînan bawerîya tewhîdî ya. Goreyê bawerîyê dînê Îslamî, Hz. Adem ra hetanê Hz. Muhammedî (s.e.w.) esasê bawerî qet nîbediliyayî. Inî esasî, goreyê zeman, ca û şexsan nêbediliyênî. Ganî merdim nê heminî rê îman bîyaro û hemîne qebûl bikero.[footnoteRef:7] [7:  Kılavuz, e.md., r. 212-213.] 

 Tewirê eqîdename de esasê bawerî îzeh benî. Her çiqas unsurê dînî, in tewir de cayêko giran genî zî, in tewir de mewzû bi terzêko edebî yeno vatiş. Eqîdenameyî heta ewro hem menzûm hem zî mensur ameyî nuştiş. Eqîdename de xususîyetê edebî ra zafêr xususîyetê dîdaktîkî giran yenî. In xusus de sebebo tewr muhîm in o; şaîr, şekil ra zafêr muhtewa ser o vindeno. 
 Eqîdename; verê cû edebîyatê ereban de vejîyayo meydan û dima zî badê muslumanbîyayîşe tirkan ra, kewto edebîyatê tirkan. Edebîyatê trikan de eqîdenameyê erebkî semedê famkerdişê Sunet û Qur’ano Kerîm ke çimeyê esasî yê Îslamî yî tercume bîy. In karê tercumeyî de hem eserî tercume bîy hem zî eserê telîfî ameyî dayîş. Fıkh-ı Ekber û el-Vasıyye yê İmâmê Azâm, Kasîde-i Emâlî yê el-Ûşî, Kasîde-i Nûniye yê Hızır Bey, İtikadnâme yê Molla Câmî û Vasiyetnâme yê Birgivî tayê eser ê ke ameyî açarnayîş. Ê eqîdenameyê ke bi tirkî telîf bîy in ê; Tevhîd-i Hak yê Nahîfî, Nazmu’l-Leâlî yê Rızâî û Kasîde-i İtikadiye yê Vecîhî Paşa-zâde yî.[footnoteRef:8] [8:  Ali İhsan Akçay, Türk Edebiyatında Manzȗm Akâidnâmeler, (İnceleme- Metin), Uludağ Üniversitesi, Sosyal Bilimler Enstitüsü, (tezê doktora ke hema nêweşanîyayo) 2011.] 

 Merdim eşkeno vajo ke edebîyatê kurdan de edetê eqîdeyî bi Ehmedê Xanî dest pêkerdo. Xanî, qey wendekaranê kurdan ke medrese de wêndên eserê xu yo menzûm ‘Eqîdeya Ȋmanê nuşto. In eser hem qey eseranê ke ey dima nusîyayî zey yew nimûune yo hem zî kitabê dersê kurdî yo tewr vêerîn o ke wareyê dînî de ameyo nuştiş.[footnoteRef:9] [9: Yıldırım, e.e., r. 43.] 

 Xanî ra pey zaf eliman û nuştoxan bi kurmancî û zazakî eqîdenameyî nuştî û in edet hema zî dewam keno. Kadri Yıldırım, eqîdeyê ke badê Xanî ra nusîyayî hina rêz keno;
1. Mele Xelîlê Sêrtî (m.1259/1843)  Nehcu’l-Enam, 271 (beytî).
2. Şêx Muhemmed Hezîn (m. 1892) Cevheretu’l-Îman, 200 (beytî).
3. Mele Nesredînê Zoqî (m. 1935) Eqîdetu’l-Îman, 202 (beytî).
4. Seydayê Hecî (m. 1975) Menzûme Fi’l-‘Eqaid, 100 (beytî).
5. Mele Xalidê Zengokî (m. 1978?)  Menzûmetu’l-‘Eqaid, 633 (beytî).
6. Seydayê Mele Yasîn (m. 1994), Durra Semîn,72, Tuhfetu’l-Esdîqa, 333 (beytî).
7. Muhemmed Emînê Heyderî (m. 2003) ‘Eqîda Îmanê, 210 (beytî).
8. Mele ‘Ebdulhadiyê Comanî (m. 2004) ‘Eqîdetu’l-Îman, 176 (beytî).
9. Mele Muhemmedê Hezanî, ‘Eqîdetu’l-Îman, (kurmancî), 125 (beytî).
10. Mele Ehmedê Delikî, ‘Eqîdetu’l-Îman-Gulçiqîna Xort û Zarokê Kurdan, 418 (beytî).
11. Mele Ehmedê Zinarexî, Xulasa ‘Eqîda Musulmanê Sunnî, 468 (beytî).[footnoteRef:10] [10:  Mamoste Qedrî, Tehlîla Berhemên Xanî Ji Aliyê Şêwaz Û Naverok Ve (“Nûbehara Biçûkan” û “’Eqîdeya Îmanê”), Sempozyûma Ehmedê Xanî ya Navneteweyî, Weşanên Şaredariya Bajarê Mezin a Diyarbekirê, Çapa Yewin, 2008, r. 38-39.] 

 Eqîdeyê ke Yıldırmî cor de tera behs kerdo bê nînan zî tayê eqîdeyî estî. Ewro hema zî tayê nuştoxî in edetî teqîb kênî û bi kurmancî eqîdeyan nusênî. Nînan ra yew zî Seyyîd Abdulkadir Erzen o û serra 2013 de bi nameyê ‘Eqida Ȋmanê ji bo Muminê cîhanê eqîdeyêk nuşto.  
 Edebîyatê zazakî de kiştê tewirê mewlidî de yew tewiro bîn zî eqîdename yo. Her çiqas edebîyatê zazakî de edetê eqîdenuştişî esto zî zey edebîyatê kurmancî xurt nîyo û tena çar hebî eqîdeyî estî. Eqîdeyê Hunijî in tewir de nimûneyo verîn o. Hezanîyî zî serra 1979 de dest pê eqîdeya xu kerdo û 1980 de kerdo temam. Eqîdeyê ke bi zazakî nusîyayî in ê:
1. Mela Mehmed Elî Hunij, ’Eqîdeyî Îman-’Eqîdeyî Îslam,[footnoteRef:11] 1970, 66 beytî. [11:  Mela Mehmed Elî Hunî, Eqîdey Îman-Eqîdey Îslam, (Nusxaya ke Hunijî bi destxetê xu nuşta), 1970.] 

2. Mela Mehemedê Hezanî, ‘Eqîdetu’l-Îmanî, 1980, 144 beytî.
3. Mela Mehmed Demîrtaş, Qasîdeya diyîn, Dîwan,[footnoteRef:12]  2006, 52 beytî. [12:  Mela Mehmed Demîrtaş, Dîwan, Arşîvê Ahmet Kayıntu ra, Esero destxet û bêtarîx.] 

4. Mela Mehemed Muradanî, ’Eqîda Zazakî,[footnoteRef:13] 2005, nesr o, 36 rîpelî. [13:  Mola Mehemed-El Muradanî-El Gencî, Mewlid û ’Eqîda Zazakî,1990, Destxet.] 

  Îlmanê Akâîd û Kelamî de prosesê tarîxî de esasê bawerî tewr peynî de zey îlahîyat, nubuvvat, sem’îyat û îmametî kategorize bîy.[footnoteRef:14] Hezanîyî eqîdeyê xu de hîrê qismê verîn ardî ca labelê qismê çarin ke mewzuyê îmametî ra behs keno de tena nameyanê îmaman ra behs kerdo. Hezanî, qismo peyîn de qey muntesîbanê mezhebê Şafîyan, ferzê ke zey şeştî ferzî yenî zanayîş ra behs kerdo. In edet, eqîdeyanê kurmanckî de esto. Qismê îlahîyatî de, tewhîd û sifetê Homayî, qismê nubuvvatî de, ganîyîyê bawerîyê peyxemberan, name û hûmarê peyxemberan ke Qur’anê Kerîm de nameyê yîn vîyereno, kamcîn peyxemberî rê kamcîn kitab û çend rîpelî ameyî û bi kilmî cuyayîşê Hz. Muhammedî (s.a.w.) û tewr peynî di zî qismê sem’îyatî de mewzûyan ra zey qebîr, axîret, hesab, cenet, cehenem û elametanê qiyametî ra behs beno. [14:  Yıldırım, e. n. .v., r. 60-62.] 

[bookmark: _Toc409083330][bookmark: _Toc426544625][bookmark: _Toc426625982]CUYE, ESERÎ Û ŞEXSÎYETO EDEBÎ YÊ MELA MEHEMEDÊ HEZANÎ
1.1. [bookmark: _Toc426544626][bookmark: _Toc426625983]Cuya Ey
Mela Mehemedê Hezanî 1938 de wîlayetê Diyarbekirî, qezaya Licê, dewa Hezanî de ameyo dinya. Nameyê ey resmîyet de Mehmet Şanlı yo. Mela Mehemed,  zey şaîr Mem zî yeno şinasnayîş. Nameyê babîyê ey Mela Ebdulgafûr o û Mela Ebdulgafûr zî lacê Mela Hesenî yo. Kalîkê yî Kasan ra şîyo Hezan. Kasan girêdayê Gençî (Darê Yênî) yo.
Hezanî mekteba verîn (îlkokul) têna wenda. Hezanî hem şîyo îlkokul hem zî cayê babîyê xu de Qur’an wendo. Hezanî, Mela Ehmedê Xasî ra zî dersê Qur’anî gureta. Badê îlkokul ra Hezanî, hezar û new sey û pancas û şeş de dewa xu ra kewto teber şîyo feqîtî. Hezanî, verê cû şiyo Licê û tîya ra şîyo Dîyarbekir û uca de Camîyê Hz. Umer de wendo. Badê inay ra şîyo Balîcne tîya de mala Osmanî het de wendo. Dima zî şîyo Metranî. Tîya ra zî şîyo Cewzat û Kemberlî. Kemberlî de heta şeştî di wendo. Kemberlî de eskerî yî amîya û şîyo eskerî. Şêşt çar de leşkerî ra ageyrayo, şîyo Baroxlî û tîya de medrese de îlm û wendişê xu qedenayo. Hezanî, hezar û new sey û şêşt û new de dewa xu de dest pê îmamtî kerdo. Hezar û new sey û neway hîrê de zî bîyo teqawut. Inka zî Dîyarbekir de ciwîyeno.[footnoteRef:15] [15:  Metîn, Çîftçî, Derheqê Eqîdenameyan û Zazakî de Hezanî dir Roportajêk, Dîyarbekir, 04.02.2014, 13.00-15.00.] 

1.2. [bookmark: _Toc409083332][bookmark: _Toc426544627][bookmark: _Toc426625984]Eserê Ey
Mela Mehemedê Hezanî yew alîmo nadîr o ke warê edebîyatê zazakî yê klasîk de yew eser nuşto. Hezanî wexta ke şiyês serri bi, dest pê nuştişê şîîre kerdo.  Çend şîîrê ey kovaran de weşanîyayî labelê tayê şîîrê ey zî hema nêweşanîyayî. Her çiqas zî îmkanê ey çin bî reyna zî ey bi xu eserê xu 1981 de çap kerdî. 
Eserê ke Hezanî bi elfabeya erebkî guretî qelem û Zeynelabidîn Amedî zî bi destxetê xu nuştî,  bi nameyê Mîzanu'l-Edeb zey yew kitab çap bî. In kitab de nê nuşteyî estî: 
1. [bookmark: _Toc357382954]‘Eqidetu’l-Îmanî (Zazakî) 
2. ‘Eqidetu’l-Îmanî (Kurmancî) 
3. Mecnun û Leyla  (Kurmancî)
1.2.1. [bookmark: _Toc426544628][bookmark: _Toc426625985]‘Eqidetu’l-Ȋmanî (Zazakî)
Mela Mehemedê Hezanî ‘Eqidetu’l-Ȋmanî ke mewzûyê ey esasê bawerîyî yo bi yew ûslubo edebî û terzo menzum nuşto. Ziwanê inî eqîdeyî zazakî yo labelê bi alfabeya erebkî nusîyayo. Hezanî 1979 de dest pê nuştişê inî eqîde kerdo û 1980 de qedenayo. Destpêk de besmele, hemdele û selwele dima şertê îslamî û îmanî yenî. Şêşt ferzî qey mezhebê şafîyan zî in eqîde de ca gureto. In eqîde, 144 beytan ra yeno meydan. 
1.2.2. [bookmark: _Toc426544629][bookmark: _Toc426625986]‘Eqidetu’l-Ȋmanî (Kurmancî)
Zegi nameyê inî eqîde ra zî yeno famkerdiş ke mewzûyê ey esasê îmanî yo. In eqîde zî bi terzêko menzum nusîyayo û hetê şeklî ra zî yew mesnewî yo. Ziwanê inî eqîde kurmancî yo û bi elfabaya erebkî amîya nuştiş. Hezanî, zey eseranê xu yê bînan in eqîde zî 1979 de dest pê nuştiş kerdo û 1980 de qedenayo. In eqîde vîst û hewt rîpelan û 74 beytan ra yeno meydan. Eqîdetu’l-Îmanî ra beyîtê verîn û peyîn:
Nave Ellah her tu dest pê bike
Hem li pey rehman rehîm çê bike[footnoteRef:16] [16:  Mela Mehemedê Hezanî, Mîzanu’l-Edeb, ’Eqîdetul-Îmanî (Kurmancî), Dîyarbekir, Destxet, Bêtarîx, r. 2.] 

			***
Tarîxê hîcrîyê ji bo nezme bizan
[bookmark: _Toc357382956]Xeyn û ta cîm li jimar be ey cuwan[footnoteRef:17] [17:  Hezanî, e.e., r. 27.] 

1.2.3. [bookmark: _Toc426544630][bookmark: _Toc426625987]Mecnun û Leyla (Kurmancî)
[bookmark: _Toc426544631]Inî eserî, nameyê xu qehremananê hîkayeya leyla û mecnunî ke welatê ereban de vîyerta û yew hîkayeya eşqî ya ra gureto. Herçiqas ina hîkaye edebîyatê ereban de zey Leyl û Mecnun yena namekerdiş zî Hezanî, zey Mecnun û Leyla name kerda. Merdim eşkeno vajo ke zey Mem û Zînê Ehmedê Xanî, Hezanî zî nameyê camerdî gureto vernî. Hezanîyî ina hîkayeya ke kurmancî ya bi elfabeya erebkî nuşta. In eser tercume nîyo, yew esero telîf o. Hezanî zey eseranê xu yê bînan in eserê xu zî bi ûslubo edebî nuşto û ina hîkaye, hetê şeklî ra yew mesnewî ya. Ina hîkaye pancas û çar rîpelan û 260 beytan ra yena meydan. Ina mesnewî panc mebhesan ra yena meydan:
1) Der Medh û Senayê Yezdan
2) Der Medhê Muhemmed Eleyhi’s-selatu we’s-selâm
3) Sebebê Çêkirina Kitabê
4) Qeys û Leyl
5) Behskirinek Mecnun
		Mecun û Leyla ra beyîta verîn û beyîta peyîn:
		Navê te bi ser namê temaman
		Rehman sifet î rehîm î naman[footnoteRef:18] [18:  Mela Mehemedê Hezanî, Mîzanu’l-Edeb, Mecnun û Leyla, Dîyarbekir, Destxet, Bêtarîx, r. 2.] 

				***
		Nîşan bi Mîm î Mihemed nav î
		‘Eşiq biax î bêcan û gav î[footnoteRef:19] [19:  Hezanî, Mecnun û Leyla, r. 54.] 

Mîzanu'l-Edeb de teberê inî hîrê qisman de hewt şîîr ey zî estî. Hezanî, inî şîîrî zey yew qisim tesewur kerdo. In qisim, bi şîîra Esmau’l-Husnȃ dest pêkeno û dima zî bi îbareya welehu eydenî dewam keno. Esmau’l-Husnȃ yew nameyo yewbîyaye yo û manaya ey zî “nameyê tewr rind î” yo. Bi Esmau’l-Husnȃ, nameyê Homayî ke Qur’an û hedîs de vîyêrenî yenî qestkerdiş labelê gelêrê îslamîyetî de zafêr manaya neway û new nameyê tewr rind yê Homayî de yenî famkerdiş.[footnoteRef:20]Ina şîîr bi vateyê  “We lillahi’l-esmâu’l-husnâ” dest pêkena û diwês beytî ya. Ma cêr de beyîtê verîn û peyîn dayî: [20:  Rıdvan Canım, Divan Edebiyatında Türler, Grafiker Yayınları, Ankara, 2010, r. 33.] 

		Ellah ji berda lem yezel nehved û neh navê Xuda
		Bo te ew e zatê ecell heqqe di ewsafê Xuda  
		                       ***
		Bêje tu her mîmê hezan selat û selamê Xudan
		Ber wî resûlê ins û can Mehmûd Muhemmed Ehmed[footnoteRef:21] [21:  Hezanî, Mîzanu'l-Edeb, Esmau’l-Husnȃ, r. 2-4.] 

1.2. [bookmark: _Toc426544632][bookmark: _Toc426625988]Şexsîyeto Edebî yê Hezanî  
Hezanî eqîdeyê xu de yew ziwano xemilnaye nîşuxulnayo. Ma eşkênî vaje ke Hezanî in eqîdeyê xu qey ewamî nuşto, in semed ra yew ziwano sade tercîh kerdo. Her çiqas zî in eqîde de ziwan zaf xemilnaye nîyo reyna zî ziwan edebî yo. Tewirê eqîdenameyî de bi terzêko menzûm yew esernuştiş karêko zaf asan nîyo. Coka ‘Eqîdetu’l-Îmanî qey edebîyatê zazakî zaf muhîm yew eser o. Xora warê edebîyatê zazakî yê klasîkî de hewt hebî mewlidî estî. Teberê mewludan de zaf eserî çin î. Tena yew-di hebî dîwan estî û “Beyatname”[footnoteRef:22] yê Şêx Selaheddînê Şêx Seîdî esto, labelê in beyatname zî hem zaf kilm o hem zî menzûm nîyo. Tewirê eqîdename de ‘Eqîdetu’l-Îmanî yê Hezanî çar eqîdeyan ra yew o.  [22:  M. Malmîsanij, Şêx Selaheddînê Şêx Seîdî û Beyatname, Vate, Kovara Kulturî, h. 16, r. 4.] 

Hezanî, hîkayeya Mecnun û Leyla”yî ke Mîzanu’l-Edeb de ya bi terzo mesnewî nuşta. Eke ma ina hîkaye hetê uslûb û ziwanî ra eqîdeyan dir têveran, ma vînênî ke ina hîkaye de ziwan hem edebî hem zî biîdîa yo. Hezanî cer de bi ziwanêko xemilnaye hina vano: eke behr bibo hubr û darî zî bibê qelem, reyna zî ez nêeşkena wesfanê tu bîyar ziwan.
Hemdê te dikim digel senaye
Şukrê te’ama li me cumaye[footnoteRef:23] [23:  Hezanî, Mecnun û Leyla, r. 2.] 

            ***
		Ger behr hubr û qelem çi bin dar 
		Wesfê te neşim bi van zikiredar
		    
Ev erş û sema digel zemîn e
Mewcûd bi te ne sirr jî evîn e[footnoteRef:24] [24:  Hezanî, Mecnun û Leyla, r. 4.] 

Hezanî nê têna yew ‘elim o eynî wext de yew şaîro namdar o. Xora bi yew terzo menzûm eser dayîş yew qabîlîyet wazeno. Hezanî exlebe şîîran xu de mexlesanê “Mem” û “Mîm”î şuxulneno:
		Ez Mem a, helbestvan a
		War-weşê Mem-Zînan a[footnoteRef:25] [25:  Yekta Lezgîn & Roşan Lezgîn, “Vane Şaîrî Sey Êcacê Bêlê Behran a…”, Mela Mehemedê Hezanî reyde roportajêk, Vate, Kovara Kulturî, h. 16, r. 33, 2002. r. 38.] 

Haldar tu yî Mîm hezan
Mey çê dibe ji tirîya rezan[footnoteRef:26] [26:  Hezanî, Mecnun û Leyla, r. 52.] 

Hezanî zey yew şaîr, şaîrîya xu zey îlham ne, zey yew qabîlîyet vîneno û  roportajêk de hina vano:
	Vanê “Şaîrî sey ecacê pêlê behran a. Yena, yena, yena, o wext kiçî (kes) eşkeno binusno, vaco. Û wexto pêlî vinderê, kiçî zî vindeno.” Ê min, ez anî nîya. Şaîrî min anî nîya. Tim, wexto ge ez biwazî binusnî, ez nusnena. Wexto ge nêwazî, nêwazena. (…) Gêlek melay vanê “Heta merdim Melay Cizîrî ra yan zî Feqîyê Teyran ra nêwano, eşq bi kiçî nêgêro, nêeşkeno vaco”. La yê min ana nîya. [footnoteRef:27] [27:  Lezgîn &Lezgîn, e. r., r. 33.] 

Hezanî wextê feqîtî de, hezar û new sey û pancas şeş de dest pê nuştişê şîîre keno û şîîra xu ya tewr verîn zî Berzanî ser o nuseno. Labelê ina şîîra xu îmha keno. Qey sebebê destpêkerdişê şîîre, Hezanî hina vano:
Ez qalê sebebê şîîranê xo bikerî. Ena dewa (doze) wextê destpêkerdişê xo de, tîya Dîyarbekir de yew merdimê ma bibi. Merdimêkew vengdaye bi. Ez enka nameyê ê nêvacî baştir beno. Herkesî o şinasnayne, naskerde bi. Ez şîne yê het ameyne. Temamê enê memleketî hameyne yê het, çî virazîyayne. Ena rey ez serra hezar û new sey û pancas şeş de yê het de menda. Min ser o tesîrê yê virazîya.[footnoteRef:28] [28:  Lezgîn &Lezgîn, e. r.,  r. 38.] 

Şîîranê Hezanî de eşqê welat û fikrê azadî zaf cayêko muhîm gênî. Merdim eşkeno vajo ke in hîssê welatperwerî û azadî raşteraşt tesîrê Cigerxwînî yo. Hezanî şîîra xu ya Kurdîstan Zehf Weş o[footnoteRef:29]  de hina vengdano: [29:  Lezgîn &Lezgîn, e. r.,  r. 40.] 

		Emserr di hezar serrî
		Bî tamamî pey zayan

		Bes memanê di hewn de
		Şar şî aşmî, ezmanan[footnoteRef:30] [30:  Lezgîn &Lezgîn, e. r.,  r. 40.] 

Cigerxwîn,  şîîra Hetta Kengî di Xew da bî de hina vendeno mîleta xu û perseno:
		Bes e milet li te şerm e
		Hetta kengî di xew da bî?
		Di bin destên neyaran de
		Hejar û dîl û kola bî?[footnoteRef:31] [31:  Cegerxwîn, Şefaq (Dîwana 6an), Avesta, r. 11, 2002, Îstanbul.] 

Hezanî bi xu zî roportajêk de mendişê binê tesîrê şîîranê Cigerxwînî hina îfade keno:
Şaîrîya min zî, ma feqî bî, mîyanê feqîyan de yê şaîrî, yîne ge şîîr şeklî bizanayne zaf qîmetê xo bibî mîyanê milete de. O wext şîîrê Seydayê Cixerxwînî hema newe mîyanê milete de vila bîne. Yanî hebêk qaçaxçîyêke bişîyêne binê xete (Surîye), wet ra ardê. Yîne eşrawitê, seba ge mîyanê şarî de vila bê, vatê, “Berê, bidê şarî, wa xo rê biwanê”. (…) Ena rey heba ge bikewtê destê ma, ma anîyey tera, ma rê zehf balkêş ameyne. Balkêşîyêk bî ge yîne dozêka çiqas ewke arda ziwan… Û ma de zî tesîr kerdêne.[footnoteRef:32] [32:  Lezgîn &Lezgîn, e. r.,  r. 38.] 

1.3.  Derheqê eqîdenameyan, zazayan û edebîyatê zazakî de fikrê Hezanîyî
Semedê tezê xu ma Mela Mehemedê Hezanî dir yew roportaj[footnoteRef:33] kerd û derheqê cuya ey, wendişê merdresa, zazayan, eqîdeyan û edebîyatê zazakî de ma çend çî pers kerdî. Tîya de zî ma in roportaj ra cayê ke tekîlîya yîn eqîdeyan, zazayan û edebîyatê zazakî reyde esta ma î qismî guretî. [33:  Çîftçî, e. r., r. 1-10.] 

Metîn Çîftçî: Verê nuştişê inî eqîde de şima çê yew eqîdeyo bîn wendibi?
Hezanî: Eqîdey zaf ê. Xora ewilî wexta ke ders wanêne hîre-çar pelî eqîdêke kurmancî estbi ma qijî de wendenê. Eqîde wendişê ma ay bi. Nika Nehcu’l-Enam zî zey eqîde hesibyeno. To Nehcu’l-Enam wendo?
Metîn Çîftçî: Ê, mi wendo.
Hezanî: Nehcu’l-Enam hem eqîde wo hem zî edeb o. Eqîdê erebî ay ge nuştê xora mi to ra va Xoce Xasî hebêke nuşto, erebî yo. Henkî binan zî nuştê, gelek ê. Eqîdê erebî zaf zaf ê, yanê nêne hîsab. Feqet ay ma badê yî ra wendê, erey erey ma feqî bî ma wendê. Mesela Cemu’l- Cewamî de dersêke yê eqîde wo. Yanî bawerîyê însanan, felsefe uca de derbas beno.
Metîn Çîftçî: Şima inî eqîdeyî çi wext wendî?
Hezanî: Ma en peynî de wendê. Îlmo en peyîn eqîde wo.
Metîn Çîftçî: Seyda wextê şima di eqîdeya Ehmedê Xanî medresa di omênî wendiş?
Hezanî: Nê. Ay Ehmedê Xanî ma nêwend. Ê yî Nûbuhar o, feqet ma ay nêwend. Wext ma wendêne a mîyan dest de çîn bî, newe vecîyaya teber, xora a game çîn bî. Seydayê Xanî tenê Nûbuhar û Mem û Zîn yê bî. Mesela serê Hz. Yusuf û Zuleyxa, serê Ferhad û Şîrîn esto. Eqîda Îmanê esto, new hebî zêde pirtukê Seydayê Xanî estê, exlebe zî edebî yê û bi wezin viraştê. Feqet a game pîyase de çîn bî. 
Metîn Çîftçî: Şima çi semed ra in eqîdeyê xu bi zazakî nuşta, niyetê şima çi bi? Yanî şima vat wa in ziwan vînd nîbu?
Hezanî: E, raşt a. Bi raştî ez vana ziwanê zazakî, ziwano kok o. Henkî vanê nê, îtîraz kenê. Semedê ena mesela Ekbatan, serbajarêke Kurdîstanî zaf kan o, zaf rewên o, wextê Medan ra mendo, esto. Inkê tera vanê Hamedan. Yeno zanayîş ke uca serê keran de hema zî tayê nûşteyî estê. Saray de serê kerran de sîyî kendêne, nuştêne. Beno ke ziwanê yîn o fermî, resmî zazakî bo. Zaf kan o. Xora rey rey ez ana ziwan, mesela vanê dimilî, goreyê fikrê mi ra beno eno kelîmeyê dimilî di mil ê, di bask ê. Baskêke kurmanckî xeberî danê. Zafê kurmancan bajaran û deştan de mendêne, yanî ca bîbî. Aye ge vatêne “kirdasê” kirdê asê cayanê asêyan de cayanê berzan de ca bîbî. Basko bîn zî kird ê. Exlebê kirdan yanî zazayan pey Licê ra bigî, Genc ra bigî en cawo berz en cawo ke çew nêreseno ci, uca de banî viraştê. Hîrê banî, çar banî têhet viraştêne ke yew tedaye yîn nêkero. Kerray cor ra veradenê war serê banan yîn, a game sîleh çîn bi, zey ez vana rew bi, bi ay xwi pawitêne. 
Metîn Çîftçî: Seyda inka zey vanî “kirdas” yanî vanî qijê kirdan, parçê kirdan, kurmancan ra vanî kirdas.
Hezanî: Ez vana beno ke wina nîya. Kirdasî bena ke kirdê asê ra biyero. Ena rey ma bi kurmancî zaf çî nuştibî. Daîma ma kurmancî nuştêne,  ana weşê ma zî amêne. Sedemêko bîn zî eno; mesela zeke bi kurmancî yo vajo “Ez evîndarê to wa” “Ez evîndarê te me” zewqêke,  weşikî dano însanî. “Ez heskerdoxê to wa, to ra hes kena” mi rê qet zewq nêdano. Yanî ziwan bîyo xerîb, kiçî tera remeno. Yanî senî remeno? Yanî kiçî vano ez senî bi enî binusî. Mesela inka şarê Dêrsim, helbestê yîn estê, ay helbestanê xwi de ê çîyan vanê ez eceb manena, ma nêşkêne ana vacê. Xora saz danê piro, welatê ma de tenê Dêrsîm de dêre ge bi saz diyêne piro, ma de helbestî çîn bî ke nênê vatişî. Xora beste, verê cû çî giredayêne, nêzana şima het de percîn-mercîn, darevelge şima het de estê?
Metîn Çîftçî: Ê, êst.
Hezanî: Velg giredayêne, kerdêne beste. Bestêke zaf pîl a, girzî ra pîlêr a. Ena rey enê çî wexta ke bestêne, vanê helbestvan o. Hel û bestevan ra virazêno. Yanî ano nano pîya weşik, keno bestekêke. Yanî inka kurmancî zî ina anê ziwan xebetnenê vanê helbestvan, hâlbukî mi gore na zazakî ya. Ena rey kurmancî, waştişê zerrî ra keyfweşîke ardêne. To vatêne qey ew ziwan kok o. Wexta behsê helbestêke zazakî biameyêne kerdiş zî kiçî ana eceb mendêne. Mesela ay Dêrsim vatêne, ma qet bawer nêkerdêne, ma vatêne senî eşkeno ana vaco, bîyaro ziwan. Ha ena rey ay ra mi va, ez ewnîyaya alimê mayê verî ra, ma wa ver zanayê bî, alimî bî, semedê ziwanê kirdasî, zazakî çîke nênuşto. Xora ereban “zaza” nawo ma ra. Arêke Malmîsanijî mi ra persa va: şarê Dêrsimî itîya estê, va vanê ma zaza yê, ma kurdê bi serbixwi nîme,  yanî nê kurdê ke şima vanê. Ena rey mi va eno şaş vano, mi het de kitab esto vano ay erebî hamey dayîş û girotiş xwi kerdêne bazirganî de mesela Suleymanîye ra veyaxut ma vacê Zaxo ra nizdî ay doran heme cayan de gerêne, heya Vîranşehir zî ereb ameyêne nizdî uca ameyêne şenî. Ena rey ronê xwi, pênîr, peşmî berdêne uca rotêne. Vatêne in şarê ça yê? In ça ra yenê? Ay kurmancê ke bajaran de bazirganî de ewk yîn bîne, vatêne inî şarê zozanan ê. Ereb nêzano vaco “zozan”, vatibi “zewazin” haaa ha zewazin,  zewazin zewazin bîyo “zaza”.
Metîn Çîftçî: Yanî ziwanê yîn nîgêrên.
Hezanî: Ziwanê yîn nêgerêne vacê zozan. Aw merdumo ke kurdo zî kurmanc o zî tera vanî zewazin. Yanî serê ziwan de zewazin zewazin beno zaza. Yanê ziwan ra agero bîyo zaza. Yew nêşkeno vaco ino zazakî kokê verên o, kehen o û nameko verên o. “Kurdmancî” kurd man li cî nuştiş de zî tayê wexta kurmancî nusenê, “kurdmancî” nusenê. Feqet ziwanê ser, vatiş kurmancî yeno vatiş, kurdmanlicî şino kurmancî maneno. Ena rey çekuya “kirdasî” her çiqas seva kurmancan zeke to va ê xwi ra vajê kirdas, mi ra gore no çîyêko kemî yo. Îne xwi kerdo kurmanc ma zî kerdê kirmanc, ana nîya. Yanî wird zî ziwanêke kurdî yê û aw ku mi to ra va hawi uja de yê, ziwanê yîn ê sarayê ayê wextan yo fermî zazakî yo, nuştişê yîn esto, nêeşkenê înkar bikerê. Yanî ti inka ziwan ziwan asnemîş bibo, asne asne bikere hîcab nêkeno. Mesela inka senî kurmancî ke mîyanê ereban de vanê “cisir”, vanê “saîq” hemi bi erebî anê ziwan. Inê şarê ma yê kurdê iraqî, ê surîye zî. Ma zî bi tirkî, ay mîyan îran, fariskî ewk kenê. Ina rey ma vaj zazakî, zazakî xora ca giroto. Zazakî zî ez ewnîyaya roj bi roj qedîyena. Wexta çîyê ko nuşte çînî bo, ziwanê ser lez qedîyeno. Wexta çîko nuşte bibo aw nêqedîyeno. Mesela ma vanê Xoce Xasî ay mewlud nuşto, ay bîn ay nuşto. Biewne, ita çi zeman bo ma hema anê ziwan. Çî rê zî ku vînî nêbo. Aw esereko maneno, ziwan maneno. Mi zî va qeybê eserêke ez binusî wa eno ziwan vînî nêbo. 
Metîn Çîftçî: Şima averşîyayîş û îstîqbalê zazakî senî vînênî?
Hezanî: Mi rê inka zaf hol o. Ti vacê qey, ser o xebatêke esta. Mesela bayê min rehmetî wexta ma vatêne “rast” vatêne mevajê “rast” vajê “raşt”, mi vatêne “buste” vatêne vaje “vincew”. Çî ke ma ardêne ziwan û kurmancî bî vatêne mexebetnê, şima zaza yê, şima qey inan ewkî kurmancan xebetnenê. Inka ziwan zaf raver şîyo.
Metîn Çîftçî: Da vîst serr verê cû rojnameyê zazakî çin bî, kitabî zaf nîbî, la inka hem rojnameyî estî hem zî kitabî bîy zaf. Seyda ma tikî şîîr ra besh biki, şima çi wext dest pê şîîrnuştişî kerd?
Hezanî: Şîîr, min hezar û new sey û hewtay şeşin de mi şîîr nuştêne. La mi hezar û new sey û pancas şeş de mi dest pêkerd. Ema nuşteyî tersan ver ay şînê, ma eştêne. Hewtay şeş de henî mi verda, mi vîn nêkerdê. Des-pancês hebî estê, henkî kurmancî henkî zazakî nuştê. Gore vîst-hîris rîpel resenê pê, zazakî helbestî yê. Niyetê min çap kerdiş esto. 
Metîn Çîftçî: Şima edebiyato klasîk û edebîyato modern ra kamcîn şaîr û nuştoxan ra hes kenî û wonênî?
Hezanî: Xora ey ma klasîk o. Bê Melayê Cizîrî zî Cêgerxwîn vejênê ez ewnîyawa tera. Melayan verênan edebiyat û şîîr yîne bîy. Mesela inka Nalî, dîwanê ey esto, mi zaf dîwanê kurdî dî la Nalî zaf zana yo. Seydayê Xasî mewlîdê zazakî tena bi, ma wendêne.



[bookmark: _Toc426625990]QISMO DIYIN
[bookmark: _Toc426625991]XUSUSÎYETÊ ŞEKLÎ YÊ EQÎDENÂMEYÊ HEZANÎYÎ
2.1. [bookmark: _Toc426625992] Şeklê Nezmî
In qisim de ma bi xususîyetê şeklî dest pê tehlîlê eqîdeyî kerd. Dima ma derheqê şeklê nezmî, tewirê nezmî, wezin, qafîye û redifî de melumatî dayî. Peynî de zî ma xususîyetanê ziwan û uslûbî yê Hezanîyî ser o vindêrtî.
Edebîyatê klasîk de exlebe nuştoxan eqîdeyê xu bi şeklê mesnewî ke tewîrêka edebî ya û hetê nuştişî ra zî musaît a nuştî. Çunkî mesnewî; hem beyîtan ra virazîyena, her beyt xu mîyan de qafîyeyin a û naye ra zî nuştoxî eşkenî yew mewzû derg û dila vacê hem zî in şekil bi asan vîrê merdimî di maneno. Nîyetê nuştoxan zî musnayîş bi, inay ra yîn zî mesnewî vîjnaya. Eqîdetu’l-Îmanî zî bi şeklê mesnewî ameyo nuştiş.
2.1.1. [bookmark: _Toc426625993]Mesnewî
Mesnewî, yew kelîmeya erebkî ya û luxat de manaya aye zî di-di, didiyîn a. Edebîyat de zî mesnewî, yew şeklê nezmî ya ke beyîtan ra virazyeno û her beyt eynî qafîye ra virazîyena. Zey aa, bb, cc…  Mesnewî, bi qalibanê kilman yena nuştiş.
Mesnewî, verê cû edebîyatê farîskî de vejîyaya meydan û bi pehlevîkî mesnewî nusîyayî û Şehname ya Fîrdevsî zî pê şeklê mesnewî ameya nuştiş. Dima mesnewî bi eynî name fariskî ra kewta edebîyatê tirkan û bi nameyanê  “müzdevice”, “recez”  û “urcüze”yî zî edebîyatê ereban de amîya gurenayîş.[footnoteRef:34]     [34:  İskender Pala, Ansiklopedik Divan Şiiri Sözlüğü, ç. 14., İstanbul, Kapı Yayınları, 2005, r. 309.] 

Edebîyatê farîskî de Şehnameyê Mes’ȗdî, Kelile ve Dimneyê Rȗdekî, Şehnâmeyê Firdevsî, Hamseyê Nizâmî-i Gencevî,  Mantıku’t-tayrê Ferîdu’d-dîn Attâr,  Bostânê Sa’dî-i Şirâzî, Mesnevî-i Mâneviyê Mevlânâ Celâleddinê Rȗmî û Heft-evrengê Abdurrahman Câmîyî mesnewîyanê muhîman ra yî.
Edebîyatê tirkan di zî Kutadgu Biligê Yusuf Hâs Hâcib, Yȗsuf u Züleyhâyê Şeyyâd Hamza, Risâletü’n-nushiyyeyê Yunus Emre, Çengnâmeyê Ahmed-i Dâ’î, Vesîletü’n-necâtê Süleyman Çelebî, Leylâ vü Mecnȗnê Fuzȗlî, Husn û Aşkê Şeyh Gâlib, Mihnet-i Keşân û Gulşen-i Aşkê İzzet Mollayî mîyanê mesnewîyanê tewr meşhuran de hesibyenî.[footnoteRef:35] [35:  Haluk İpekten,  Eski Türk Edebiyatı Nazım Şekilleri ve Aruz, Dergâh Yayınları, İstanbul, ç. 16., r. 62-71.] 

Edebîyatê kurdan de zî Mem û Zînê [footnoteRef:36] Ehmedê Xanîyî ke nameyê xu yew hîkayeyê eşqî ra gureta û 2656 beyîtî ya, Leyla ȗ Mecnȗn yê Sîwadî, Yȗsuf ȗ Zuleyxa yê Selîmiyê Hîzanî û Rewzu’n-ne’îmê Şex Abdurrahmanê Aktepî mesnewîyanê zaf muhîman ra yî . [36:  Kadri Yıldırım,  Mem û Zîn, Çeviri ve Kavramsal Tahlil, Avesta Yayınları, İstanbul, 2010, r. 39.] 

Şaîr, bi şeklê mesnewî eşkeno meseleyan ra derg û dila behs bikero. Coka, Hezanîyî seba eqîdeyê xu ke bi armancêko dîdaktîk nusîyayo şeklê mesnewî weçînayo. 
    ‘Ewwilê destkerdişê eşyan temam  (a)
Vatişê ma namê Ellah ẕe’l-meram (a)    (1)

Be‘dê cû Reḥman Reḥîm dest pêbike (b)
Ḥemdê Homay zey sena pê zêde ke    (b)   (2)

Hem ti vace eṣṣelatû wesselam  (c)
Qey ḥebîbê Xaliqî bê ẕû’ḥtîram (c)   (3)

Qeybê îslamî bizane ruknî panc    (d)
Yew bi yew vacî şima ehlê nimac (d)   (4)


2.2. [bookmark: _Toc426625994] Tewirê Nezmî 
Edebîyatê dîwanî de her eser ke ameyo nuştiş, tewirêk ra paştî gureto û bi in qayde amade bîyo. Ma eşkenî vaji ke edebîyatê dîwanî de beyntarê tewir û şeklî de ferqêko zelal çin o. Çunkî qasîdeyî, gazelî û mesnewîyî hem tewir î hem zî şeklê nezmî yî. Labelê mewzûyê tezê ma, hetê şeklî ra mesnewî û hetê tewirî nezmî ra zî eqîdename ya. Seba ke ma destpêk de in mewzû ra, yanî tewirê eqîdenameyî ra zaf behs kerdo tîya de ma in qisimî derg kilm gênî.
2.3. [bookmark: _Toc426625996] Wezin-Qafîye-Redîf
2.3.1. [bookmark: _Toc426625997]Wezin
Hezanî, eserê xu ke se û çewres û çar beyîtan ra virazyayo bi qalibê museddes yê bahrê remelî “Fâ’îlâtun fâ’îlâtun fâ’îlun”ê weznê aruzî şuxulnayo. Menzûme ke bi xususîyetî dîdaktîkî vejîyena vernî de şaîr, bê îstîsnayan in qalibo kilm zaf hol bikar ardo. “Semedê kilmbîyayîşê inî qalibî ra zaf mesnewîyî bi inî qalibî nusîyayî. Zafê mesnewîyan zey Mesnewîya Mevlânâ û Vesîletü’n-necâtê Süleyman Çelebi bi inî qalibî ameyî nuştiş. Eynî wext de in qalib û qalibê 11 heceyin zeypî yê.”[footnoteRef:37] [37:  İpekten, e.e., r. 231.] 

Fâ’îlâtun /fâ’îlâtun /fâ’îlun
		-*--       -*--     -*-
‘Ewwilê destkerdişê eşyan temam
 Vatişê ma namê Ellah ẕe’l-meram   (1)
2.3.2. [bookmark: _Toc426625998]Qafîye
Qafîye, zey monayîşê venganê ke tewr tay peynîya di rêzan de tekrar benî û nuştişê inî vengan zeypê yî labelê manaya yîn cîya yî yena terîfkerdîş. Qey şaîran, qafîye pa wezn ra yew unsurê ahengî yî. Zowbîna qafîye, hem xîtabê çiman û gueşan kena hem zî şîîr kena xurt. [footnoteRef:38]Hezanî eqîdeyê xu ke yew metnêko dîdaktîk o de qey asankerdişê hezberî zaf qafîyeyî viraştî û eserê xu de her tewirê qafîye zey nîm, tam, zengîn, tûnc û cînas bikar ardo. Şaîr,  şuxulnayîşê qafîye de qaydeyê ziwanî ke yew xususêko muhîm o, xu vîra nîkêrdî. Mesela beytêk de eke qey qafîye misraya verîn de name weçînayo qey misraya bîne zî name weçînayo û dîqetê xu dayo ser o. Hezanîyî eqîdeyê xu de tewr zaf qafîyeyê tam û zengînî şuxulnayî. [38:  Pala, e.e., r. 249.] 

	   Qafîyeya Nîmcet:
Qeybê îslamî bizane ruknî panc
Yew bi yew vacî şima ehlê nimac   (4)

 Ṭa‘etê Homay de tim vinderte yê
 Çok û pay ra henkî zî secde de yê    (34)
	 Qafîyeya Tam:
Vatişê eşhed eno vace b’ ziwan
Ger ti beşkê pê bîyare bêguman    (10)

Eşhedû en-la îlahe îlla-llah
Hem Muḥemmedun resûlullahê şah   (11)

Ruknê hîrine zekatê mal û can
Ḥeqqê feqîran bide, ey qenc cuwan   (16)

 Ruknê îmanî şeş ê ey musluman
 To rê vacî pê bigîre hem bizan   (20)
	 Qafîyeya Zengîn:
‘Ewwilê îslamî de eşhed bîya
Pê ziwan vace qebûl ke bê rîya   (5)

Qeybê Homay hewt ṣifatê ẕatîye
 Estê vace hem bibî pê nacîye        (12)

Aw ku dergevan o qey cehennemî
Malik o name, bizane rûġemî       (27)

Ay mezel de ‘ewwilî sual kenê
Munker û Nekîr bi name wanenê   (29)
	 Qafîyeya Tûnc:
Be‘dê cû Reḥman Reḥîm dest pêbike
Ḥemdê Homay zey sena pê zêde ke   (2)

May û pîy yîne çinêk ê hem çi nan
Nêwenê yê nêkenê qeṭ zî gunan   (33)

Maturîdî, aw Ebû’l-Menṣûr bi nam
Nameyê yê zî Muḥemmed, qenc enam   (94)
	Qafîyeya Cînasin:
		Fatiḥe pay ra biwane qenc û rast
 		Şore çokan, hem ti wirze, vinde rast   (122)
2.3.3. [bookmark: _Toc426625999]Redîf
Redîf ke şîîrê dîwanî de zaf şuxulyeno “veng, çekuye yan zî cumleyê ke herfa revî ke qafîyeya bingeh a ra dima yenî ra vajîyeno.”[footnoteRef:39] Menzûmeya Hezanî hetê redîfan ra dewlemend a. Şaîr, qey ahengî hem qafîye hem zî redîf gurenayî. Xora in de unsurî, metn de ahengî virazênî. Hem çiman hem zî gueşan kenî mird. Şaîr, redîfê ke yan îlawe û çekuye yî yan zî yew îlawe û yew çekuye ra yênî meydan şuxulnayî. [39:  Pala, e.e., r. 249.] 

	Redîfo Îlawe:
Ruknê çarine bizane roce wo
‘Uẕrêke qey to çinê bo awe wo   (17)

   Qeybê ġuslî ferż û ruknê yê di yê
   Nîyyet o, yew zî şitiş, zan rindî yê   (112)
	 Redîfo Çekuye:
Ruknê hîrîne bike bawer kitab
Se ṣuḥufî, çar zî estê hem kitab   (35)

Be‘dê çend pîy erseno nesley Nebî
Bi Qureyşî nesla pake ay nebî         (57)

Yew te ra zî Ye’cûc û Me’cûc, temam
Goşîdar be! Zaftir ê zey ma temam    (84)
	Redîfo Îlawe û Çekuye pîya:
Yew te ra me‘bûde to Homa w’ tenê
Yew çinêk o zeyke yê awe w’ tenê   (21)
Menzûmeya Hezanîyî de bê çend çekuyanê erebkî heme redîfî zazakî yî. Inay ra yena famkerdîş ke şaîr, zazakî hol zano û çekuyan ca de şuxulnêno.
2.4. [bookmark: _Toc426626000] Xususîyetê Uslûb û Ziwanî
Hezanî, eserê xu bi şeklê mesnewîyî viraşto û mojneno ma ke o waqifê xususîyetanê şîîr yê zazakî yo. In eqîde ke yew metno dîdaktîk o bi qaydeyanê şîîr yê klasîkî ameyo nuştiş. Şaîr, hem inî xususîyetan ra fayde dîyo hem zî baleyê xu daya estetîkî ser o. Çekuyê zazakî ke eqîde de şuxulîyayî goreyê sewîyeyê wendekaranê medresa û şarî ra yî û inî çekuyî, mîyanê ziwanê qiseykerdişî yê rojaneyî ra ameyî vîjnayîş. Ma eşkênî çekuyê ke beytanê cêrînan de vîyarênî, “destkerdiş”, “vatiş”, “name”, “bizan”, “panc”, “nimac”, “waştiş” û “qey”î zey nimûne bidin. 
‘Ewwilê destkerdişê eşyan temam
 Vatişê ma namê Ellah ẕe’l-meram   (1)

Qeybê îslamî bizane ruknî panc
Yew bi yew vacî şima ehlê nimac     (4)


Waştişê yê zî biwazo hewt temam
Qey Muḥemmedî ṣelat û hem selam  (14)
Hezanî, menzûmeya xu de hem çekuyê ke zaf şuxulîyenî hem zî îdyomî şuxulnayî. Zey çekuyê ke beytanî cerînan de vîyarênî, “dest pêkerdiş”, “goş ci şanayîş” û “ bibî pê nacîye”:
Be‘dê cû Reḥman Reḥîm dest pê bike
Ḥemdê Homay zey sena pê zêde ke     (2)

Çar tera kitab ê qey Homay kelam
Goş ci şane, pê bizane, ey humam     (38)

Qeybê Homay hewt ṣifatê ẕatîye
Estê vace hem bibî pê nacîye            (12)
Merdim eşkeno vajo ke; menzûmeya Hezanîyî de xebetnayîşê çekuyan û îzafeyanê erebkî yew weçînayîşî ra zedêr yew mecburatî ya. Îzafeyê erebkî hetê hûmarerî ra tay î û in semed ra zî zelalîya metnî ser o zaf tesîr nîkerdo. Çekuyê erebkî ke metn de vîyarênî erebkî ra kewt mîyanê zazakî. Zafane, inî çekuyî aîdê lîteraturê dînî yî. Merdim eşkeno çekuyanê “Xaliq”, “xelq”, “eşhed”,  “qebûl”, “qelb”  û “heq”î zey nimûne bido:
Xaliqî vato di Qurano mubîn
Xelqê însan û cinan kerdo çunîn     (8)

‘Ewwilê îslamî de eşhed bîya
Pê ziwan vace qebûl ke bê rîya        (5)

Hem Muḥemmed qaṣid o qey emrê yê
Qelb de bawer ke temam ke ḥeqqê yê   (7)
Her çiqas zazayî in metn de tayê çekuyan yê ina menzûme ra bi asanî fam kênî reyna zî qey manayê tayê îzafeyan ganî merdim biewnîyo ferheng ra. Îzafeyê ke famkerdişê yîn zor o ra tayê nimûneyî: 
‘Ewwilê destkerdişê eşyan temam
 Vatişê ma namê Ellah ẕe’l-meram   (1)
Hem ti vace eṣṣelatû wesselam  
Qey ḥebîbê Xaliqî bê ẕû’ḥtîram   (3)
Zey çekuyan ke beytan cerînan de vîyerênî, “qasid”, “qenc” û “dergevan”î eqîde de ge-ge çekuyê farîskî zî şuxulîyayî. Labelê zazakî û farîskî yew keyeyê ziwanî ra yî û in semed ra estbîyayîşê çekuyanê ortaxî, wendiş û famkerdişê metnî asan keno.  
Hem Muḥemmed qaṣid o qey emrê yê
Qelb de bawer ke temam ke ḥeqqê yê   (7)

 Heşt  ṣerî ‘umrê yê weqto bi temam
 Kalikê yê zî wefat bi, qenc enam    (62)

Aw ku dergevan o qey cehennemî
Malik o name, bizane rûġemî         (27)
Mîyanê fekkanê zazakî de tayê ferqê ziwannasîyî estî. Mesela, beyntarê mintiqayanî de awanîyê name, kar û edatî de ferqî estî. Eger ma bediliyayîşê vengî ke yew mefhumo ziwannasî yo beynatê fekê Dîyarbekir ke Hezanîyî menzûmeya xu de bikar ardo û fekê Çolîgî ra behs bikeri ma eşkênî inî nimûneyan bide: 
‘Ewwilê destkerdişê eşyan temam
 Vatişê ma namê Ellah ẕe’l-meram   (1)

  Qey teyemmumî, bizane ruknî panc
  Pê ḥerrêka pake bo toz, name vac    (114)
Seke beytanê corînan de aseno fekê Dîyarbekirî de vengê “a” yê ke verê “m” û “n”yî de yeno fekê Çewlîgî de beno “o” yan zî “û” yanî, “eşyan” beno “eşyon” yan “eşyȗn”, “temam” beno “temom” yan “temȗm”, “bîzan” beno “bizon” yan bizûn”, “name” beno “nomi” yan “nûmi”  “panc” “ponc” yan zî  “pûnc”. Qey bedilyayîşê vengan çend nimûneyê bînî:
Hewt ḥebî ewladî bîy qeybê Nebî
Hîrê lac û çar ḥebî keyneyî bî       (65)


Hem Muḥemmed qaṣid o qey emrê yê
Qelb de bawer ke temam ke ḥeqqê yê   (7)
Beytanê corînan de çekuyê  “Heb”  û “qelb”î, fekê Çewlîgî de bediliyênî û benî  “hev/hêv” û  “qelv”. Yanî vengê “b”yî (bêveng o) beno “v” (nîmvengîn o). 
Vatişê eşhed eno vace b’ ziwan
Ger ti beşkê pê bîyare bêguman   (10)

Ruknê çarine bizane roce wo
‘Uẕrêke qey to çinê bo awe wo   (17)
Zazakî de vengê  “c” yî tayê fekan de bediliyeno û beno “ç”, “d”, “z”, û “j”. Seke cor de zî aseno vengê “c”yî ke çekuyê “vace”  û  “roce” de fekê Çewlîgî de beno “j”.
Beyntarê fekê Çewlîg û Dîyarbekirî de ferqêko muhîm zî in o;  fekê Çewlîgî de, di herfê vengînî eşkênî bîyêrî têhet: zey “ue”, “ua” û “ui”yî. Fekê Dîyarbekirî de vengê “o” yê ke çekuyê “goş” de yew vengo gilover o, fekê Çewlîgî de beno “ue” yanî “gueş”. Bê nînan ke zey nimûneyî ameyî dayîş, zazakî de bediliyayîşê vengan zaf î. [footnoteRef:40] [40:  M. Malmîsanij, Kürtçede Ses Değişimi, Vate Yayınevi, İstanbul, 2013, r. 69-137.] 

2.5. [bookmark: _Toc426626001] Hunerê Edebî
Şaîr, çendêk dîqqetê xu dayo vatişî ser hindêk zî dayo terzê vatişî ser. Bi huneranê edebîyan aheng û mana dayo eserê xu. Şaîr Hezanî, menzûmeya xu ke qey armancê musnayîşî nusîyaya zaf hunerê nîda ke yew hunerê heyecanî yo şuxulnayî. Metn de hunerê edebî ke eleqedarê mecazî yê zî estî.  Zowbîna çend nimuneyî qey mana û vateyî zî estî.
	Nîda (vengdayîş):
Ruknê hîrine zekatê mal û can
Ḥeqqê feqîran bide, ey qenc cuwan   (16)

Ruknê îmanî şeş ê, ey musluman
To rê vacî pê bigîre hem bizan       (20)


Mî‘racê yê pê bizane ey beşer
Xaliqî yo berd bi rûḥ ‘erşê xo ser    (75)
	Tekrîr (tekrarkerdiş):
Yew tera me‘bûde to Homa w’ tenê
Yew çinêk o zeyke yê awe w’ tenê    (21)

Înê ra henkî xewaṣê mursel ê
Henkî me’mûr ê bi ferman zêde lê    (23)

Qey şima bê zaf ṣelat û zaf selam
Al û eṣḥabê to bê, xeyru’l-enam        (50)
	Telmîh (vîrardîş):
Îsma‘îl, Îsḥaq û Ye‘qûb, ẕ’Elyese‘
Yûsuf û Eyyûb, Şu‘eyb zî bêtebe‘    (47)

Harûn û Mûsa û Ẕelkîfl bi ḥeq
Yûnus û Dawud, Suleyman zî neṭeq (48)
Inî beytan de hem helaqbîyayîşê ûmetê Hz. Şuaybî ke Qur’ano Kerîm de sureyanê “Hûd”, “Araf” û “Ankebut”î de tera behs beno rê hem zî qiseykerdişê Hz. Suleyman û dîksilêman (dûdi) û morcelayî ke sureya “Neml” de vîyareno rê yew îşaret û vîrardiş o.
Teşbîh:
Qey ‘eqîde di îmamê ma y’ reîs
Vateyê îne, bi ma durrê nefîs     (92)

Îne ser de zaf bivarê zey ġumam
Bêḥîsab ma ra ṣelat û hem selam (41)
Şaîr, beyîto verîn de îmamanê çar mezheban zey reîsan û vateyanê înan zî zey încîyêka enfese hesibnayî û teşbîh viraşto. Beyîto peyîn de zî vato ke ma ra bêhîsab selat û selamî zey varanî bivaro qey îmaman û yew teşbîho belîx ke çar unsurê teşbîhî tede estî viraşto.
	Îstîare:
Hem ti vace eṣṣelatû wesselam  
Qey ḥebîbê Xaliqî bê ẕû’ḥtîram       (3)

Mêrde û cinî nîyê herçî melek
Yê zî mexlûq ê bi qey rebbê felek    (32)

Qey şima bê zaf ṣelat û zaf selam
Al û eṣḥabê to bê, xeyru’l-enam       (50)

Der kelamê Xaliqê ma ẕû’l-ḥîkem
Vîst û panc meşhûr ê, ay bî ẕe’l-hîmem (44)
Şaîr, beyîtanê corînan de bi hebîbê Xaliqî û xeyru’l-enamî Hezretî Muhemmed, beyîto peyîn de pê îzafeyê kelamê Xaliqî Qur’ano Kerîm û bi rebbê felekî zî Homa îşaret kerdo û hunerê îstîare viraştî. 
	Mecazo Mursel:
Çar tera kitab ê qey Homay kelam
Goş ci şane, pê bizane, ey humam   (38)
Şaîr, bê nîyetê teşbîhî vateyê Goş ci şane yewna mana de yanî manaya “goşdarî bikere” de manayê îdyomî de şuxulnayo û mecazo mursel viraşto. 
	Tenasub:
Xaliqî vato di Qurano mubîn
Xelqê însan û cinan kerdo çunîn  (8)

Mîkaîl qey vartî yo erzaqî ra
Îsrafîl yo pif keno yê ṣûrî ra      (25)

Qey ‘Îsay Încîl bi nazil ey kerîm
 Eḥmedî rê ame Qurano ‘Eẓîm  (40)

Qey Mûsay Tewrat şirawit ay rebbî
Dawudî rê yê Zebûr da, name bî      (39)
	Cînas:
Hem ṭewafê Beytî ke hewt rey bi can
Se‘yî ke mabeyn Ṣefa û Merwe, can    (136)
	Tezad (zitê):
Ay ku nûsnenê timî xeyr û şerran
 Yew Reqîb o yew ‘Etîd o pê bizan   (30)

Du çî estê to rê pê be bawerî 
Yew ḥelal, yew zî ḥeram o, şehwerî (138)













[bookmark: _Toc426626002]QISMO HÎRÊYIN
[bookmark: _Toc426626003]XUSUSÎYETÊ MUHTEWAYÎ YÊ EQÎDENAMEYÊ HEZANÎ  
3.1. [bookmark: _Toc426626004] Unsurê Dînî	
3.1.1. [bookmark: _Toc426626005]Besmele, Hemdele û Selwele
Destpêkê eqîdeyî de Hezanîyî bi besmele dest pêkerdo û bi hemdele û selweleyî dewam kerdo. Her çiqas hedîs û ayetî îktîbas nêkerdî reyna zî ca-ca hedîs û ayetî îşaret kerdî. Hezanî hem vernîyê menzûme de lafzê besmeleyî nuşto hem zî yew hedîs îşaret kerdo. Merdim eşkeno vajo ke in hedîs “Karêko ke bi “Bîsmîllahîrrahmanîrrahîm” dest pê nêkero, bêbereket o, dewam nêkeno û bêkok o” yo.[footnoteRef:41] Şaîr, beytanê cêrînan de vato ke ganî merdim her çî bi nameyê Homayî dest pêbikero dima zî bi Rahmân û Rahîm temam bikero û bi in vatişê xu yew tewirê şerhê besmeleyî viraşto: [41:  Ahmed b. Hanbel, el-Müsned, Müessetü’l-Risale, II, Beyrut, 1995, r. 259.] 

[bookmark: _Toc426626006]‘Ewwilê destkerdişê eşyan temam
 Vatişê ma namê Ellah ẕe’l-meram   (1)

Be‘dê cû Reḥman Reḥîm dest pêbike
Ḥemdê Homay zey sena pê zêde ke   (2)

Hem ti vace eṣṣelatû wesselam
Qey ḥebîbê Xaliqî bê ẕû’ḥtîram          (3)
3.1.2. Ruknê Îslamî
Hezanîyî çarçewaya eqîdeyê xu, bingehê panc ruknê îslamî û şeş ruknê îmanî ser naya ro. Yanî meselayan, binê ruknê îslam û îmanî de keno a. Labelê Hezanî yew qisim zey şeştî ferzî qey şafîyan zî îlawe inî eqîde kerdo.
Hezanî ruknê îslamî yew bi yew vatî. Eşhedardiş, nimajkerdiş, zekatdayîş, roceguretiş û heckerdiş ra behs bîyo. Bê eşhedardişî derheqê ruknanê bînan de zaf melumat nêdîyayo.
3.1.3. [bookmark: _Toc426626007]Kelîmeya Şehadetî
Hezanî qismê ruknanê îslamî de bidetay Kelîmeya şehadetî ra behs keno. Qey “eşhed” hewt beytî estî. Bi eşhedardiş yew ten beno musluman û eşhedardiş zaf muhîm a û musulmanîye bi eşhedardişî dest pêkena. Coka Hezanî in behs derg tepişto û vato ke îslamîyet de ewil bê rîya eşhedê xu bîya û qelbê xu de zî bawer bike. Dima manaya eşhedî çi ya ra behs kerdo:
‘Ewwilê îslamî de eşhed bîya
Pê ziwan vace qebûl ke bê rîya         (5)

Me‘na yey Eşhed ana aw yew tenê
Me‘bûdêk qeṭ çinêk o we w’ tenê       (6)

Hem Muḥemmed qaṣid o qey emrê yê
 Qelb de bawer ke temam ke ḥeqqê yê  (7)
Yanî Hezanî vano ke ganî merdim “eşded” hem pê ziwan vajo û hem zî qelb de bawer bikero. Badê eşhedî ra Şaîr, di beytan de semedê xelqê insanan û cînan îzeh kerdo. Merdim eşkeno vajo ke bi inî beyîtan ayeta Mi insan û cîn tena qeybê ke mi rê ta’et bikerê xelq kerdî [footnoteRef:42] rê yew îşaret o. [42:  b. Kur’an-ı Kerim, Zâriyât, 51/56.] 

Xaliqî vato di Qurano mubîn
Xelqê însan û cinan kerdo çunîn         (8)

Ṭa‘etê min pê bîyarê her mudam
Min yê xelq kerdî bi no şekl o meram  (9)
3.1.4. [bookmark: _Toc426626008]Sifetê Subûtî 
Hezanî behsê eşhedardişî ra pey sifetê subûtîyî guretî xu dest. Yew heto balkêş yê menzûme in o: seke Ehmedê Xanî ‘Eqîdeya Îmanê de qey hewt sifetê subûtîyê Homayî ke lîteraturê Kelâm û Akâîdî de bi erebkî yênî vatiş, xeyrê “Kelâm”î de şeş hebî nameyê kurmancî dîy û şuxulnayî, Hezanîyî zî bê “Kudret” û “Hayat”î, panc hebî nameyê zazakî şuxulnayî. Hezanî, qey sifetê “Basar”î yê Homayî “Vîneno” qey “Îlm”î  “Zana wo”, qey “Sem’î”yî “Goşdar o”, qey “Îrade”yî, “Waştiş” û qey “Kelâm”î zî “Xeberdan”  bikar ardo. Îmam A’zam Ebû Hanîfe kitabê xu yo El-Fikhu’l-Ekber de vato ke: Elîmî eşkênî sifetanê Homayî bi farîskî vajê. 
Qeybê Homay hewt ṣifatê ẕatîye
Estê vace hem bibî pê nacîye            (12)

Vîneno, zana wo, hem goşdar o zî
Hem xeberdan, qadir o hem ṣaġ o zî  (13)

Waştişê yê zî biwazo hewt temam
Qey Muḥemmedî ṣelat û hem selam   (14)
Badê eşhedî ra ruknê nimaj, zekât, roce û hecî ra bi şeklêko kilm behs kerdo û behsê ruknê îslamî qefilnayo.
3.2. [bookmark: _Toc426626009] Ruknê Îmanî
3.2.1. [bookmark: _Toc426626010]Allah
Nameyê taybetî, tena musemmayanê xu îşaret kênî labelê nameyê “Allah”î ke nameyo tewr gird û berz o pêroyê Esmâu’l-Husnâ geno xu zere û nameyo taybet yê Xaliqo Ezîm o ke Xaliqê însan, kayînat û heme çî yo.[footnoteRef:43] Özel isimler sadece müsemmalarını işaret ederken İsm-i Azam olan “Allah” lafzı, Esmâü’l-hüsnâ’yı kapsayan, insanı, kâinatı ve bütün varlıkların yaratıcısı olan yüce Yaratıcının özel ismidir.[footnoteRef:44]Hezanî eqîdenameyê xu de hem nameyanê Homayî ra manzumesinde Allah’Rahmân, Rahîm, Hakk, Hâlik, Ma’bȗd, Muste’ân ûve Reb şuxulnayî isimlerini kullanılmıştır hem zî   in Ayrıca “Allah” eqîde de vateyê “Ellah” î yew rey labelê vateyê “Homa” yî ke zazakî de qey “Ellah”î şuxulyeno hewt dorî şuxulnayoismi eserde bir kez kullanılırken bu ismin Zazaca karşılığı olan “Homa” kelimesi ise yedi kez kullanılmıştır.  [43:  Abdullah Yeğin ȗ.ê.b., “Allah”, Osmanlıca Türkçe Ansiklopedik Büyük Lȗgat, İstanbul, 1987, r. 48-49.]  [44: ] 

‘Ewwilê destkerdişê eşyan temam
Vatişê ma namê Ellah ẕe’l-meram   (1)

Be‘dê cû Reḥman Reḥîm dest pêbike (2)
            Ḥemdê Homay zey sena pê zêde ke

literatüründe Arapça halleri kullanılan Allah’ın yedi sübȗti sıfatından altı tanesine (Kelâm hariç) Kürtçe karşılık bulup kullandığı gibi Hezanî de bu sıfatların beş tanesine (Kudret ve Hayat hariç) Zazaca karşılıklar bulup yazmış olması
3.2.2. [bookmark: _Toc426626011]Meleketî
Hezanî mebhesê ruknê îmanî de badê bawerîya Homayî ra bawerîyê meleketan ra behs keno. Vernî de hûmara meleketan ra behs keno dima zî meleketan keno di qismî: yew qisim xewasî mursel î û qismo bîn zî memur î.
Ruknê diyîne bi bawer be tu hem
Ay melayketî ku zaf ê nêbê kem     (22)

 Înê ra henkî xewaṣê mursel ê
Henkî me’mûr ê bi ferman zêde lê  (23)
Şaîr, menzûme de derheqê meleketanê xasan de tayê melumat dayo. Verî cû çar meleketanê girdan û wezîfeyê yîn ra behs kerdo. Nameyê dergewananî cenet û cehenemî, nameyê meleketanê qebr û kîramen katîbîn eqîde de vîyarênî. Çar meleketê girdî: Cebraîl, Mikaîl, Îsrafîl û ‘Ezraîl, nameyê dergewanê cenetî, Ridvan û yê cehenemî zî Malik, Munker û Nekîr ke qebr de sualan persênî û Reqîb û ‘Etîd zî ke xeyr û şerran nusênî ra behs bîyo. Inî melumatî zey ina mebhes de ameyî dayîş ma eşkenî vaji ke bingehê nînan heme ayet û hedîs î. Çunke Qur’an û hedîsan de zaf cayan de melekan ra behsî estî. Badê nameyan û wezîfeyanê meleketan ra behsê xususîyetanê yîn beno:
Mêrde û cinî nîyê herçî melek
Yê zî mexlûq ê bi qey rebbê felek  (32)

May û pîy yîne çinêk ê hem çi nan
Nêwenê yê nêkenê qeṭ zî gunan     (33)

Ṭa‘etê Homay de tim vinderte yê
Çok û pay ra henkî zî secde de yê    (34)
3.2.3. [bookmark: _Toc426626012]Kitabî
Eser de mebhesê bawerîya kîtaban de nameyanê se suhuf û çar kitabanê muqedesan ra behs beno. Inî suhufan ra des qey Hz. Ademî, pancas qey Hz. Şîtî, des qey Hz. Îbrahîmî û hîris hebî zî qey Hz. Îdrîsî yî. Badê inay ra nameyê çar kitabanê muqedesan ameyî dayîş û derheqê kamcîn peyxemberî rê kamcîn kitab ameyo şirawitiş de melumat esto:
Qey Mûsay Tewrat şirawit ay rebbî
Dawudî rê yê Zebûr da, name bî   (39)

 Qey ‘Îsay Încîl bi nazil ey kerîm
Eḥmedî rê ame Qurano ‘Eẓîm      (40)
3.2.4. [bookmark: _Toc426626013]Pêxamberî
Mebhesê ruknê îmanî de bawerîyê kîtaban ra pey bawerîyê pêxamberan yena. In mebhes de Hezanî vano ke; hîrê sey hîryes hebî resulî, se û vîst û çar hezar pêxamberî estî. Merdim eşkeno vajo ke Hezanî hûmara pêxamberan goreyê hedîsan vato. Çunke hûmara pêxamberan Qur’an de çin a. 
Ruknê çarine, ti bawer ke rusûl
Hîrê sey ḥîrês hebî ay ẕe’l-feżil  (42)

Se û vîst û çar hezar peyġemberî
Bêgunan, me‘ṣûm û hem rebperwerî  (43)
Dima zî nameyê vîst û panc pêxamberan ke Qur’an de vîyerênî ra behs beno. Labelê Hezanî rîwayeta vîst û heşt ra zî behs keno û vano ke ina rîwayet biîxtîlaf a û inay qebul nîkeno. Ina rîwayet de Zulkarneyn, Lokman û Uzeyr zey pêxamberan hesibyênî.
Der kelamê Xaliqê ma ẕû’l-ḥîkem
Vîst û panc meşhûr ê, ay bî ẕe’l-hîmem  (44)

Hem rîwayet vîst û heşt zî esto pê
 Labelê yew îxtîlaf o, zey ne pê     (45)

Hezanî nameyê pêxamberan zegi Qur’anî de rêz benî, o qayde nênuştî. Qur’an de rêzekerdiş hina yo: Hz. Adem, Hz. Îdrîs, Hz. Nûh, Hz. Hûd, Hz. Salih, Hz. Îbrahîm, Hz. Lût, Hz. Îsma’îl, Hz. Îshaq, Hz. Ye’qub, Hz. Yûsuf, Hz. Eyyûb, Hz. Şu’eyb, Hz. Mûsa, Hz. Harûn, Hz. Dawud, Hz. Suleyman, Hz. Zulkîfl, Hz. Yûnus, Hz. Îlyas, Hz. Elyese’, Hz. Zekerî, Hz. Yahya, Hz. ‘Îsa û Hz. Muhemmed. Merdim eşkeno vajo ke qey wezn û qafîye rêza pêxamberan bedilnaya.
Adem o yew zî ku Îdrîs, Nûḥ û Hûd
 Yew zî Îbrahîm o, Ṣaliḥ, Lûṭe bûd    (46)

Îsma‘îl, Îsḥaq û Ye‘qûb, ẕ’Elyese‘
Yûsuf û Eyyûb, Şu‘eyb zî bêtebe‘     (47)

Harûn û Mûsa û Ẕelkîfl bi ḥeq
Yûnus û Dawud, Suleyman zî neṭeq  (48)

Zekerî, Yeḥya û Îlyas bî dewam
‘Îsa û xatem Muḥemmed wesselam     (49)
3.2.5. [bookmark: _Toc426626014]Hz. Muhemmed 
Hezanî,  mebhesê bawerîya pêxamberan de cuya Hz. Muhemmedî (s.e.w.) ra bi şeklêko kilm behs kerdo. Herçiqas in qisim, in eqîde de qismêko kilm o zî eger ma eqîdeyanê bînan dir muqayese biker, in qisim, qismo tewr derg o. Çunke in qisim vîst u panc beytî yo. Zafê eqîdeyan de cuya Hz. Muhemmedî ra zaf behs nêbeno. Eqîdeyê Ehmedê Xanî de cuya pêxamberê ma ra behs çin o. Labelê eqîdeyê Mela Xelilê Sêrtî, Nehcu’l-Enam de nameyê dadî û babîyê pêxamberê ma estî. Merdim eşkeno vajo ke in mebhes zey sîyer o. Ina menzûme de qey Hz. Muhemmedî, nameyê Ehmed, Hebîbê Xaliqî, Muhemmed, Şah, Xatem, Xeyru’l-enam, Eşrefê mexlûqî ‘alem, Serwer, Hebîb, Şaho tebîb, Nebî, Resûl, Şah yetîm, Fexrî ‘alem û Hebîbê enwerî şuxulîyenî.  
Ey musulman nas ke ay peyġemberî
Eşrefê mexlûqê ‘alem, serwerî        (51)
Nameyê pîy yê bi ‘Ebdullah, bizan
 Amîna may yê ḥebîbî, ey cuwan      (52)

Ame dunya Mekke de şaho ṭebîb
 Şi Medîne de wefat bi yo ḥebîb        (53)
3.2.6. [bookmark: _Toc426626015]Mîrac
“Mîrac” manaya termî de hetê Homayî ra Mescîdê Aksa ra ver bi ezman berzkerdîşê Hz. Peyxamberî yo. Hezanî vano ke Homayî yew serre verê hîcretî Hz. Muhemmed bi ruh berd erşê xu. Eqîdeya Îmanê de Ehmedê Xanî zî vano ke Hz. Muhemmed hem bi ruh hem zî bi cesed şîyo ezmanan. Xanî behsê Mîracî de ’elîmanê bînan reyde munaqeşa keno labelê, Hezanî tena Mîrac ra di beytan de behs keno. Zafê eqîdeyan de behsê mîracî esto.  
Mî‘racê yê pê bizane ey beşer
Xaliqî yo berd bi ruḥ ‘erşê xo ser  (75)

Hîcretî ra yew ṣerêke bi verî
Berdi ‘ezmanan ḥebîbê enwerî  (76)
3.2.7. [bookmark: _Toc426626016]Axîret
Hezanî ruknê pancin yê esasanê îmanî, bawerîyê axîretî de vano ke rojê qiyametî de heme mexluqî çi xas û çi ‘ewam benî mirênî û ganî ti bawer biker ke badê mergî ra axîret esto:
Ruknê pancine, tu bawer ke qîyam
Bimrê go mexlûqî pêro, xaṣ û ‘am   (77)
3.2.8. [bookmark: _Toc426626017]Elametê Qîyametî
Hezanî, bawerîya ruknê axîretî de elametanê qîyametî ke verê qiyametî vîrazyênî ra behs keno. In eqîde de des elametê qîyametî zey Mehdî, decal, Îsa (Mesîh), meşrîq, xerb û Cezîretu’l-ereb de bîyayîşê zelzelêk, dabbetu’l-erd, mexrîb ra ageyrayişê tîje, yemen de vejîyayîşê adirêk û ye’cûc û mec’cûcî yênî vatiş. Zafê eqîdeyan de behsê elametanê qîyametî esto.

[bookmark: _Toc426626018]Goşîdar be! To rê çend ‘elametî
Go virazîyê verê qîyametî                (78)

Des ‘elametî bizane, ey cuwan
Yew te ra Mehdî ko ẓahir bo heman (79)

Pê yê de Decalo mel‘ûn zî-ḍelal
Go ‘Îsa nazil bibo, ey qenc heval         (80)
3.2.9. Qeder û Qeza
Ruknê şeşin, bawerîya qeder û qeza ya. Hezanî vanu ke: xeyr û şer teqdîrê Homayî yî. Merdim eşkeno vajo ke çi xeyr û çi şer benî heme çî bi iznê Homayî yênî meydan. Bi  inî rukn mebhesê esasanê îman qedeyeno.
Ay şeşine, ruknê îmanî bizan
Xeyr û şer teqdîrê rebbê muste‘an        (85)
3.2.10. [bookmark: _Toc426626019]Çar Mezhebî, Di Mezhebê Îtîqadî û Îmamê Yîn
Merdimê ke Hz. Muhemmed û eshabê ey teqîb kenî zey ehlî sunet name benî. Ehl-î sunet zî yew mezhebo îtîqadî yo û muhîm o. Di mezhebê îtîqadî û çar zî fikhî yê Ehl-î sunetî estî. Hezanî verî cû nameyê in çar mezhebanê fikhî, dima hem nameyê inî îmaman hem zî nameyanê babîyê nînan dano. Tewr peynî de zî di mezhebanê îtîqadî û îmaman yîn ra behs keno a. Inî di mezheban ra yew Maturîdî û yew zî Eş’erî yo:
Meẕhebê ma çarey ḥeqq ê, ey bira
Yew bi yew vacî şima ra zey çira    (86)

Ḥenefî û Malikî yew Ḥenbelî
Şafi‘î neclê îmaman, wew zekî        (87)

Ehlê sunnet û cema‘et name ke
Maturîdî, Eş‘erî zî nas bike              (93)

Maturîdî, aw Ebû’l-Menṣûr bi nam
Nameyê yê zî Muḥemmed, qenc enam(94)


Eş‘erî Ebû’l-Ḥesen yê zan ‘Elî
Meẕhebê yê, qencî pê zan, Şafi‘î          (95)
3.2.11. [bookmark: _Toc426626020]Şeştî Ferzî
Zafê eqîdeyan de şeştî ferzî qey şafîyan çin î. Labelê Hezanî eqîdeyê xu de ca dayo inî ferzan. Çewres-hîrê beytî qey inî qisim diyayo kişt. In qisim de Hezanî şeştî ferzî qey şafîyan hina rez kerdî:
a. Panc Ruknê Îslamî
b. Şeş Ruknê Îmanî
c. Şeş Ferzê Desmacî
d. Di Ferzê Xuslî
e. Panc Ferzê Teyemmumî
f. Şeş Şertê Vernîyê Nimacî
g. Hîrês Ruknê Nimacî
h. Hîrê Şertê Nimacî
i. Çar Ferzê Rocî
j. Hîrê Şertê Zekatî
k. Şeş Ruknê Hecî
l. Helal û Heram 
3.2.12. [bookmark: _Toc426626021]Semedê Nuştişî
Hezanî roportajo ke ma ey dir viraşt de qey semedê nuştişî inî eqîde va ke: mi in eqîde nuşt ke wa eqîde û ziwan vîndî nîbo. Eynî wext de eqîdeyê xu de vano ke mi in eqîde qey ewam nuşto:
Ma eno ‘eqîde nûşto qey ‘ewam
Ger xeṭa bo, baş bike ‘efwe’l-kîram   (140)
3.2.13. [bookmark: _Toc426626022]Ef û Mexfîret Waştiş 
Nuşteyanê klasîkan de tewr peynî de nuştoxî bi çend beyîtan Homayî ra ef û mexfîret wazenî. Hezanî zî hina vano:

Ez ricakar a, ti yê Rebbo reḥîm
Ma xelaṣ ke adir û ṣohtê ceḥîm   (141)
3.2.14. [bookmark: _Toc426626023]Mexles/Nazname
Hezanî şîîran xu de qeybê mexlesî Mem û Mîmî şuxulneno. Labelê in eqîde de inî mexlesî nêşuxulîyayî. Tena yew beyt de qey xu hina vano:
[bookmark: _Toc426626024]Ey Muḥemmedo Hezanî, her mudam
Vace qey Eḥmed Muḥemmedî selam   (142)
3.2.15. Selat û Selam
Hezanî beytanê peyînan de edetê Hz. Muhemmedî (s.e.w.)  rê selat û selam erşawitişî ano ca:
[bookmark: _Toc426626025]Ey Muḥemmedo Hezanî, her mudam
Vace qey Eḥmed Muḥemmedî selam  (142)

Eṣṣelatû wesselamû ya resûl
Al û eṣḥaban temam bo her qebûl        (143)
3.2.16. Tarîxê Nezmî
Beyta peyîn de qey tarîxê nezmî, Hezanî herfê Ġeyn, ta û bê şixulnayî. Wexta zey ma bi hesebê ebcedî hesebnenî; Ǵeyn; 1000, ta; 2,  û bê zî; 400 yî û pêro pîya kenî 1402. Tabî in tarîxo hîcrî yo û eger ma biaçarn mîladî beno 1981-82. Labelê Hezanî in eqîde 1980 de nuşto û beno ke in tarîx de yanî 1981 de bi destxxet dayo nuştiş.

Tarîxê hicrî bi qey neẓme, bizan
Ġeyn û ta, bê pê bimare, ey cuwan  (144)
		







[bookmark: _Toc426626026]QISMO ÇARIN
[bookmark: _Toc426626027]METNO TRANSKRÎBEKERDE Û AÇARNAYE
4.1.  Metno Transkrîbekerde û Açarnaye

		
Bîsmî’llahî’r-reḥmanî’r-reḥîm. We bîhî neste‘înû.
	
1. ‘Ewwilê destkerdişê eşyan temam
 	Vatişê ma namê Ellah ẕe’l-meram

2. Be‘dê cû Reḥman Reḥîm dest pêbike
Ḥemdê Homay zey sena pê zêde ke

3. Hem ti vace eṣṣelatû wesselam
Qey ḥebîbê Xaliqî bê ẕû’ḥtîram

4. Qeybê îslamî bizane ruknî panc
Yew bi yew vacî şima ehlê nimac

5. ‘Ewwilê îslamî de eşhed bîya
Pê ziwan vace qebûl ke bê rîya

6. Me‘na yey Eşhed ana aw yew tenê
Me‘bûdêk qeṭ çinêk o we w’ tenê

7. Hem Muḥemmed qaṣid o qey emrê yê
Qelb de bawer ke temam ke ḥeqqê yê

8.  Xaliqî vato di Qurano mubîn
 	Xelqê însan û cinan kerdo çunîn

9. Ṭa‘etê min pê bîyarê her mudam
Min yê xelq kerdî bi no şekl o meram

10. Vatişê eşhed eno vace b’ ziwan
Ger ti beşkê pê bîyare bêguman



1.	Her şeye başlamadan evvela
Allah’ın adıyla başlarız ki O, amaç sahibidir

2.	Sonra Rahman ve Rahim ile başlayın
Allah’a hamdi, O’nu överek artırın

3.	Hem deki “salât ve selam olsun
Allah’ın Habibine” ki O, hürmet sahibidir

4.	İslamın şartı beştir, bil!
Bir bir söyleyeyim size ey ehli namaz

5.	İslamiyet’te önce getir şehadet
Dil ile söyle, riyasız kabul et

6.	Manası; şehadet ederim ki O, tektir
Başka ilah yoktur, O, tektir

7.	Hem Muhammed elçidir, emrinde O’nun
Kalp ile iman et, tamamla hakkını O’nun

8.	Yaradan buyurmuş mubin olan Kur’an’da 
İnsanları ve cinleri nasıl yarattığını

9.	 Devamlı bana ibadet etsinler diye 
Yarattım onları bu amaçla ve bu şekilde  

10. 	Şehadet getirme şöyledir; dil ile söyleyin
Şüphe duymadan şehadet getirebilmelisin


11. Eşhedû en la îlahe îllallah
Hem Muḥemmedun resûlullahê şah

12. Qeybê Homay hewt ṣifatê ẕatîye
Estê vace hem bibî pê nacîye

13. Vîneno, zana wo, hem goşdar o zî
Hem xeberdan, qadir o hem ṣaġ o zî

14. Waştişê yê zî biwazo hewt temam
Qey Muḥemmedî ṣelat û hem selam

15. Ruknê diyîne nimac o ey cuwan
Wacib o ti tim bike ferz o, bizan

16. Ruknê hîrine zekatê mal û can
Ḥeqqê feqîran bide, ey qenc cuwan

17. Ruknê çarine bizane roce wo
‘Uẕrêke qey to çinê bo awe wo

18. Ruknê pançine ḥec o şerṭ ca de bo
Hem bi ḥalweşî bibo maldarî bo

19. Rayir de men‘êke çinê bo qey şima
Pê bizanê ruknê îslamî şima

20.  Ruknê îmanî şeş ê ey musluman
 To rê vacî pê bigîre hem bizan 

21. Yew te ra me‘bûde to Homa w’ tenê
 Yew çinêk o zeyke yê awe w’ tenê

22.  Ruknê diyîne bi bawer be tu hem
 Ay melayketî ku zaf ê nêbê kem

23.  Înê ra henkî xewaṣê mursel ê
 	Henkî me’mûr ê bi ferman zêde lê

24.  Yîne ra yew Cebraîl o pê bizan
 	Me’mûr o qey weḥye ê peyġemberan


11.  Şehadet ederim ki yoktur O’ndan başka İlah
 		Hem Muhammed O’nun resulüdür ve şah

12. Allah’ın yedi subuti sıfatı
Vardır, söyleyin ki kurtuluşa erin

13. O, görendir, bilendir, hem de duyandır
Mutekellimdir, Kadirdir, hem de diridir

14. İstediğini dileyendir, oldu yedi tamam
  		Muhammed’e salât hem olsun selam
	
15. İkinci şart, namazdır ey genç
Vaciptir, kıl her zaman farzdır, bil

16. Üçüncü şart, mal ve canın zekâtıdır
Fakirlerin hakkını ver, ey iyi genç

17. Dördüncü şart, bil ki oruçtur
Herhangi bir özrün yoksa odur

18. Beşinci şart hacdır, şartlara sahipsen
Hem sağlıklıysan hem de zenginsen

19. Yolculukta sizin için bir engel yoksa
İslam’ın şartlarını bilin siz bununla

20. İmanın şartı altıdır, ey Müslüman
Söyleyeyim sana, al, hem de bil

21. Birincisi, Allah birdir, O, tektir	                  O’ndan başka ilah yoktur, O, tektir

22. İkinci şart, meleklere inanmaktır
Ki o melekler çokturlar, azalmazlar

23. Bunlardan bazıları özel elçilerdir
Bazıları memurdur,  fakat ferman iledir

24. Onlardan biri Cebrail’dir bil
Peygamberlere vahiy getirmekle memurdur


25. Mîkaîl qey vartî yo erzaqî ra
Îsrafîl yo pif keno yê ṣûrî ra

26. ‘Ezraîl gangîr o qey mexlûq heme
  Goşîdar be to rê vacî în heme

27. Aw ku dergevan o qey cehennemî
 	Malik o name, bizane rûġemî

28.  Cennetî rê dergevan o ay, bira
 Namê yê Ridvan o ḥes ke zaf tera

29.  Ay mezel de ‘ewwilî sual kenê
 Munker û Nekîr bi name wanenê

30. Ay ku nûsnenê timî xeyr û şerran
 	Yew Reqîb o yew ‘Etîd o pê bizan

31.  Ay ku ma nûştî temamê yê bînan
 Pêro mexlûq ê di emrê Muste‘an

32.  Mêrde û cinî nîyê herçî melek
 Yê zî mexlûq ê bi qey rebbê felek

33.  May û pîy yîne çinêk ê hem çi nan
 Nêwenê yê nêkenê qeṭ zî gunan

34.  Ṭa‘etê Homay de tim vinderte yê
 Çok û pay ra henkî zî secde de yê

35. Ruknê hîrîne bike bawer kitab
Se ṣuḥufî, çar zî estê hem kitab

36. Ay ṣuḥufî des te ra yê Ademî
Şîtî ra pancas qebûl ke bê kemî

37. Des te ra qey Îbrahîmî ey cuwan
 	Hîrisê Îdrîsî vace, se bizan

38. Çar te ra kitab ê qey Homay kelam
 	Goş ci şane, pê bizane, ey humam


25. Mikail yağış ve rızıkla memurdur
İsrafil,  sura üfleyen odur

26. Azrail, can alıcıdır bütün insanlar için 
Dinle! Anlatayım sana bunların hepsini

27. O ki Cehennemin bekçisidir
Malik’tir ismi, yüzü gamlıdır bil

28. O ki Cennetin bekçisidir, kardeş
Rıdvan’dır ismi, onu çok sevin 

29. Onlar ki önce mezarda soru sorarlar
İsimleri Münker ve Nekir olarak bilinir

30. Onlar ki her an hayrı ve şerri yazarlar
Biri Reqib ve biri de Atid’dir, bil

31. İsimlerini yazdıklarımızın hepsi
Yardım umulan Allah’ın emrindeki kullarıdır

32. Hiçbir melek, erkek veya dişi değildir
Onlar da feleğin Rabbi’nin kullarıdır

33. Anne ve babaları yoktur, hem de yemek
Yemezler, onlar hiç günah da işlemezler

34. Her zaman Allah için dururlar ibadete 
Dizleri üstünde ve ayakta, bazıları da secdede

35. Üçüncü şart, kitaplara iman edin
Yüz sahife, dört tane de kitap var

36. O sahifelerden on tanesi Adem’indir
Elli tanesini de Şit’e kabul edin, eksiksiz

37. On tanesi İbrahim’e dir, ey genç
Otuz tanesini de İdris’e söyle, yüz bil

38. Onlardan dördü kitaptır, kelamıdır
Allah’ın, kulak ver! Bil, ey padişah


39.  Qey Mûsay Tewrat şirawit ay rebbî                                        
  Dawudî rê yê Zebûr da, name bî

40.  Qey ‘Îsay Încîl bi nazil ey kerîm
Eḥmedî rê ame Qurano ‘Eẓîm

41.  Îne ser de zaf bivarê zey ġumam
 Bêḥîsab ma ra ṣelat û hem selam

42.  Ruknê çarine, ti bawer ke rusûl
 Hîrê sey ḥîrês hebî ay ẕe’l-feżil

43.  Se û vîst û çar hezar peyġemberî
 Bêgunan, me‘ṣûm û hem rebperwerî

44. Der kelamê Xaliqê ma ẕû’l-ḥîkem
Vîst û panc meşhûr ê, ay bî ẕe’l-hîmem

45.  Hem rîwayet vîst û heşt zî esto pê
 Labelê yew îxtîlaf o, zey ne pê

46. Adem o yew zî ku Îdrîs, Nûḥ û Hûd
Yew zî Îbrahîm o, Ṣaliḥ, Lûṭe bûd

47. Îsma‘îl, Îsḥaq û Ye‘qûb, ẕ’Elyese‘
Yûsuf û Eyyûb, Şu‘eyb zî bêtebe‘

48.  Harûn û Mûsa û Ẕelkîfl bi ḥeq
Yûnus û Dawud, Suleyman zî neṭeq

49.  Zekerî, Yeḥya û Îlyas bî dewam
‘Îsa û xatem Muḥemmed wesselam

50.  Qey şima bê zaf ṣelat û zaf selam
Al û eṣḥabê to bê, xeyru’l-enam

51.  Ey musulman nas ke ay peyġemberî
 Eşrefê mexlûqê ‘alem, serwerî

52. Nameyê pîy yê bi ‘Ebdullah, bizan
 		Amîna may yê ḥebîbî, ey cuwan


39. O Rab, Musa’ya Tevrat’ı gönderdi
Davud’a gönderilenin ismi de Zebur idi

40.  İsa’ya incil nazil oldu, ey kerim
Ahmed’e geldi Kur’an-ı Azim

41. Onların üzerine çiğ gibi yağsın
Bizden hesapsız salât ve selam

42. Dördüncü şart, peygamberlere iman et etmektir
Onlar üç yüz on üç kişidirler, fazilet sahipleridir

43. Yüz yirmi dört bin peygamber
Günahsız, masumdur ve de Rabblerini severler

44. Hikmet sahibi olan Yaratıcının kelamında
   Yirmi beşi meşhurdur ki himmet sahipleridir

45. Hem yirmi altı rivayeti de vardır
Fakat bu bir ihtilaftır,  farklıdır 

46. Âdem biri de İdris, Nuh ve Hud
Biri de İbrahim’dir, Salih ve Lut idi

47. İsmail, İshak ve Yakub, İlyas
Yusuf ve Eyyûb, Şuayb ki ümmeti yok

48. Harun ve Musa ve Zulkif haktırlar
Yunus ve Davud, Süleyman ki nutuk sahibidir

49. Zekeriya, Yahya ve İlyas ile eder devam
İsa ve sonuncusu Muhammed vesselam

50. Size çok salât ve çok selam olsun
Âline ve ashabına da, insanların en hayırlısı

51. Ey Müslüman! Peygamberini tanı!
Yaratılanların en şereflisidir, önderdir

52. Babasının adı Abdullah’tır bil!
Âmine, Sevgili’nin annesi idi, ey genç!



53. Ame dunya Mekke de şaho ṭebîb
Şi Medîne de wefat bi yo ḥebîb

54.  ‘Ebdullah, pîy yê bi ‘Ebdulmuṭṭelîb
 Yo zî lacê Haşimî bi, ẕe’l-muḥîb 

55.  Nameyê pîy Haşimî ‘Ebdulmenaf
 Pak bî nesley yê Qureyşî xas û ṣaf

56.  Amîna, pîy ya Weheb bi, pê bizan
 	Name bi meşhûr qebîla Zuhrîyan

57.  Be‘dê çend pîy erseno nesley Nebî
 	Bi Qureyşî nesla pake ay nebî

58.  Yew cinîke pê bî meşhûr Se‘dîyan
 	Şit bi wey kerd ay Ḥelîme qence dan

59.  Mend yo ya het de ḥeta hîrê ṣerî
 	Berd û teslîm kerdbi Amîna verî

60.  Şeş ṣerî ‘umrê yê weqta bi temam
 	Îrtîḥal kerd Amîna, şîy bê meram
 
61. Mend yetîm bê may û pî Eḥmed-resûl
 Kalikê yê kerdê wey, yo bi qebûl

62.   Heşt  ṣerî ‘umrê yê weqto bi temam
  Kalikê yê zî wefat bi, qenc enam

63.  Mend Ebû Ṭalibî het de şaho yetîm
 Kerdê wey yo fexrê ‘alem qenc selîm

64.  ‘Umrê yê weqto bi vîst û panc ṣerî
  	Yo zewecya bi Xedîca ra verî

65.  Hewt ḥebî ewladî bîy qeybê Nebî
Hîrê lac û çar ḥebî keyneyî bî

66. Yîne ra lacêke Îbrahîm bi nam
May yê Marîya bî, yîne rê selam

53. Mekke’de dünyaya geldi şah-ı tabip
Gitti Medine’de vefat etti o Habib

54. Abdullah’ın babası Abdulmutalip idi
O da Haşim’in oğluydu, sevgi sahibi idi

55. Haşim’in babasının adı Abdulmenaf
Onun nesli olan Kureyş temiz idi,  has ve saftı

56. Amine’nin babası Veheb idi, bil!
Zühre kabilesinin ismi meşhur oldu

57. Birkaç babadan sonra yetişir Nebi’ye
Kureyş nesli temizdir, O Nebi’nin

58. Sa’d kabilesinden bir kadın meşhur oldu
O’nu sütüyle besledi Halime, iyi bil!

59. Kaldı üç yaşına kadar onun yanında 
Götürüp önceden teslim etmişti Âmine

60. Ömrü altı yıl tamam olunca
Vefat etti Âmine, gitti meramsız

61. Kaldı yetim, anasız ve babasız Ahmed Resül
Dedesi onu büyüttü, O, kabul olundu

62. Ömrü sekiz yıl tamam olunca
Dedesi de vefat etti, iyi insan

63. Kaldı Ebu Talip’in yanında yetim şah
O büyüttü fahr-i âlemi, iyi ve dürüst insan

64. O, yirmi beş yaşına girince 
Hatice ile evlendi, ilk önce

65. Nebi’nin yedi tane evladı vardı 
Üçü erkek, dört tanesi de kızdı

66. Onlardan İbrahim isimli çoccuğun
Annesi Maria idi, onlara selam olsun



67. Şeş ḥebê bînan Xedîca Kubrewî
 	Nameyê ‘eylanê yê zan yew-yewî

68. ‘Ebdullah, Qasim bi Îbrahîm benî
  	Zeyneb û Ruqya, bizane hem enî

69.  Ummu Kulsûm Faṭima zî hewt temam
 	Pêro şîy dunya ra ay qencê enam

70.  Mende be‘dê yê ra wefat bi aw resûl
Qencê cinyan Faṭima, ay yew betûl

71.  Weqto ‘umrê yê resa çewres ṣerî
 	Weḥyî hamî yê rê qey peyġemberî

72.  Be‘dê hîrê zî bi teblîġ bi resûl
 Be‘dê yê ra Quran peya-pey bi nizûl

73.  Pancas û hîrê ṣerî mend Mekke de
 Des ṣerî zî mendi yo Medîne de

74.  Yê ser o bê zaf ṣelat û hem selam
‘Umrê yê hîrê û şeştî, wesselam

75.  Mî‘racê yê pê bizane ey beşer
 	Xaliqî yo berd bi rûḥ ‘erşê xo ser

76.  Hîcretî ra yew ṣerêke bi verî
 Berdi ‘ezmanan ḥebîbê enwerî

77.  Ruknê pancine, tu bawer ke qîyam
Bimrê go mexlûqî pêro, xaṣ û ‘am

78.  Goşîdar be! To rê çend ‘elametî
 Go virazîyê verê qîyametî

79.  Des ‘elametî bizane, ey cuwan
 	Yew te ra Mehdî ko ẓahir bo heman

80. Pê yê de Decalo mel‘ûn zî-ḍelal
Go ‘Îsa nazil bibo, ey qenc heval



67.	Diğer altı tanesi Hatice-i Kübrevi’den 
Ailesinin isimlerini tek tek bil

68.	Abdullah, Kasım ve İbrahim idi
Zeynep ve Rukiye bil! Hepsini

69.	Ümmü Gülsüm, Fatma ile oldu tam yedi
O iyi insanların hepsi bu dünyadan gitti

70.	Kaldı Resul’ün vefatından sonra
Kadınların önderi namuslu Fatıma

71.	O’nun ömrü kırk yıla varınca
O’na peygamberlik için vahiy geldi

72.	Üç yıl sonra da tebliğ olundu, oldu Resul
Sonra da Kur’an peyder pey oldu nüzul

73.	Elli üç yıl kaldı Mekke’de
On yıl da kaldı Medine’de

74.	O’nun üzerine çok salât ve olsun selam
O’nun ömrü altmış üç yıldır, vesselam

75.	O’nun Miraç’ını bil ey beşer!
Yaradan O’nu ruhuyla arşına götürdü

76.	Hicretten bir yıl önceydi
Arşa yükseltti Habib-i Enverî

77.	Beşinci şart, ahirete iman etmektir
Özel ve genel, yaratılanlar, ölecektir

78.	Dinle! Bahsedeyim birkaç alametten
Bunlar ortaya çıkacak önce kıyametten 

79.	On alameti bil ey genç!
Biri, Mehdi’dir ki ortaya çıkacak

80.	Sonra melun, sapık Deccal çıkacak
Ey iyi arkadaş, İsa yeryüzüne inecek


81. Zelzele meşrîq de bo, yew zî di ġerb
Yew zî mîyanê ay cezîra nam ‘Ereb

82. Dabbetu’l-erḍ o te ra yew zî bi nam
Roc hetê meġrîbî ageyro temam

83. Hem zî vecyo adirêke ez Yemen
Roşno kero meşrîq û meġrîb bê meḥen

84. Yew te ra zî Ye’cûc û Me’cûc, temam
Goşîdar be! Zaftir ê zey ma temam

85. Ay şeşine, ruknê îmanî bizan
Xeyr û şer teqdîrê rebbê muste‘an

86. Meẕhebê ma çarey ḥeqq ê, ey bira
Yew bi yew vacî şima ra zey çira

87. Ḥenefî û Malikî yew Ḥenbelî
 	Şafi‘î neclê îmaman, wew zekî

88. Ay Ḥenîfyan Nu‘man o, nas ke ‘ewwil
Sabit o pîy yê, bizane pake-dil

89. Malikîyan Malik o, pîy yê Enes
Şafi‘îyê ma Muḥemmed, nas ke bes

90. Pîy yê Îdrîs o, yo nesla seyyîdî
Ḥenbelîyan Eḥmed o nam emcedî

91. Pîy yê Ḥenbel o, bizane ey zekî
Ti biwane, hem ‘emel ke, ey teqî

92. Qey ‘eqîde di îmamê ma y’ reîs
Vateyê îne, bi ma durrê nefîs

93. Ehlê sunnet û cema‘et name ke
Maturîdî, Eş‘erî zî nas bike

94. Maturîdî, aw Ebû’l-Menṣûr bi nam
 	Nameyê yê zî Muḥemmed, qenc enam

			
	81.	Doğuda deprem olacak bir de Batıda
Bir deprem de Arap yarımadasında

82.	Onlardan birisinin ismi de Dabbetü’l-arz
Güneş mağripten doğarsa, olur tamam

83.	Hem de Yemen’de bir yangın çıkacak
Doğuyu ve batıyı durmadan aydınlatacak 

84.	Biri de Yecüc ve Mecüc’tür, tamam
Dinle! Hepimizden daha çokturlar

85.	Altıncısı, imanın şartlarını bil
Hayır ve şer, yardım umulan Allah’ın takdiridir

86.	Mezheplerimiz dörttür, haktır, ey kardeş
Bir bir söyleyeyim size, çıra misali

87.	Hanefi ve Maliki, biri de Hanbelî
Şafii, imamların soyu, O’dur zeki 

88.	Tanı önce, Hanefilerin Numan’dır
Babası Sabit’tir, bil, temiz kalplidir

89.	Malikilerin Malik’tir, babası Enes’tir 
Biz Şafiilerin Muhammed’dir, tanı yeter

90.	Babası İdris’tir, Seyitlerin neslidir
Hanbelîlerin Ahmet’tir, şereflidir

91.	Babasıdır Hanbel, bil ey idrak sahibi
Oku, hem de amel et, ey takva sahibi

92.	Onlar akidede bize İmam ve önderdir
Onların sözleri bizim için enfes incidir

93.	Ehlisünnet ve cemaatin adları
Maturidîlik,  Eş’arîlik’i de, tanı

94.	Maturidilerin imamının namı Ebu’l-Mensur
İsmi de Muhammed’dir ki iyi insandır	



95. Eş‘erî Ebû’l-Ḥesen yê zan ‘Elî
 	Meẕhebê yê, qencî pê zan, Şafi‘î

96. Qey ‘eqîdî vatişê ma bîy xîtam
 	Şafi‘ê ma ro bivarê se selam

97. Goşîdar be ey birawo musluman
Şeştî wacib to ser o ferż ê, bizan
	
98. Panc ḥebî rukn ê bi qey îslametî
Yew bi yew vacî, bizane rastî ti

99. Eşhedû vace Çinêk o yew bi ḥeq
 Ǵeyrê Homay, me‘bûd û rebbê felek

100.  Hem Muḥemmed qaṣid o qey emrê yê
Pêk bîyare emr o, cennet we‘dê yê

101.  Hem nimac ke, bîyare ca erkan û şerṭ
  	 	Roce wo yew zî, nêbê me‘ẕûrê qeṭ 

102.  Yew zî maldar bê, zekatê yê bide
  	 	Fiṭre û ṣedeqeyê canî bide

103.  Hem tu ḥec ke, ger ti zengîn bê, bizan
  	 	Şerṭê yê, mani‘ çinê bo ey cuwan

104. Qey îmanî şeş ḥebî rukn ê, bira
  		 To rê vacî, goş ci şane, eşkera

105.  Ewwilê yîne ti Homay nas bike
  	 	Hem melaîk û kitab bawer bike

106.  Hem rusulî, qeybê îne bawerî
   	Teqdîrê xeyr û şerran roc-axerî

107. Ferżê desmacî şeş ê, ey ehlê dîn
   		Qey tu vacî, goşîdar be, ey emîn

108. Nîyyet o ‘ewwil de, vace ey cuwan
   		Ger ti beşkê, yane nê qelb ca, bizan


95. Ebu’l-Hasan Eşari’dir, bil, Ali’nin
Mezhebi de iyi bil ki şafii’dir

96. Akide için sözümüz sona erdi
İmam Şafii’mize yağsın yüz selam

97. Dinle! Ey Müslüman kardeş
Altmış vacip üzerine farzdır, bil!

98.	Beş tanesi İslam’ın şartıdır
Bir bir söyleyeyim, doğrusunu bil!

99.	“Şehadet” getir, de : “Yoktur bir İlah daha
Feleğin Rabbi ve Ma’budu Allah’tan başka

100.  Hem Muhammed elçidir, emrinde O’nun”
 Emri yerine getirin, cennettir, vaadi O’nun 

101.	Namaz kılın, şartlarını yerine getirin
Biri de oruçtur, yoksa hiçbir mazeretin 

102.	Biri de, zengin olan zekâtını versin
Bedeninin fitre ve sadakasını versin

103.	Hacca git, bil, bunun için de olmalısın zengin 
Ey genç, şartı da olmamasıdır hiç bir engelinin

104.	İmanın şartı beş tanedir, kardeş
Söyleyeyim sana apaçık, dinle!

105.	Onlardan ilki, Allah’ı tanımalısın
Meleklere ve kitaplara inanmalısın

106.	Hem resullere iman et hem de ahirette
Allah’ın, hayır ve şerri belirlediği güne 

107.	Abdestin farzları altıdır, ey ehli din
Senin için söyleyeyim, dinle, ey emin

108.	Ey genç, ilki niyetir, ilk önce getir
Söyleyemiyorsan, bil ki yeri kalptir


109.   Hem bişuw rû, nîyyetê xo pê bîya
  Hur dî destan ti bişuw, çengan pîya

110.       Mesḥ bike henkî serey xo, musluman
   Hur di lingan ti bişuw ta gozekan

111.       Yê şeşan tertîb o, ey qenc nazenîn
   	   Goşîdar be, qeybê dînî, ey emîn

112.       Qeybê ġuslî ferż û ruknê yê di yê
  	   Nîyyet o, yew zî şitiş, zan rindî yê

113.       Hem ferekne can ti hî ke por û mû
   	  Ġuslî de dîqqet bigîre poṣt û mû

114.       Qey teyemmumî, bizane ruknî panc
  	  Pê ḥerrêka pake bo toz, name vac

115.      Hem nîyyet bîyare, ferekne rû bi dest
   	 Ta bi çengan ya ferekne hur dî dest

116.	 Tertîb o, yê pancine destan û rû
   	 Goşîdar be, pê bizane, dest û rû

117.	 Qey nimacî, vernî de şeş şerṭî yê
  	 Can û lîbas pak bigîre qeybê yê

118.     Hem bi desmac bê, we ‘ewret bê teber
   	Ver bi qible kamcû ferż o, pê xeber

119.     Yê şeşine, weqt bîyo, pê zanibê
   	Goşîdar be, ta ti pê vîrdarê bê

120.	Qey nimacî hîryes ê, erkanî yê
 	To rê vacî yew bi yew, yew name bê

121.     Nîyyet o, yew zî tedir tekbîr bîyar
   	Hem payanî vinde, ger beşkê bi kar

122.	Fatiḥe pay ra biwane qenc û rast
  	Şore çokan, hem ti wirze, vinde rast


109.   Yüzünü yıka, yıkarken getir niyetini
 Dirseklerine kadar yıka, her iki elini

110.   Müslüman, biraz mesh et başını
  Ta bileklerine kadar yıka iki ayağını 

111.   Altıncısı düzendir, ey nazenin
  Dinle, bunu dinin için, ey emin

112.   Gusül için farz ve şart ikidir
  Biri niyet, biri de yıkanmaktır, iyi bil

113.   Islat kıl ve saçını, bedenini sıvazla
  Gusulde dikkat et beden ve kılına 

114.   Teyemmümün, bil beş şartını
  Temiz, tozlu bir topraktır adı

115.   Niyetini getir, ellerlinle yüzünü sıvazla
  Her iki elini dirseklerine kadar sıvazla

116.   Tertiptir beşincisi, eller ve yüz
  Dinle, bil, önce eller sonra yüz

117.   Namaz için, önceki şartları altıdır
  Bedenini ve elbiselerini temiz tut

118.   Hem abdestli ol, avret yerin örtülü olsun
  Hem kıbleye dur, farzdan haberin olsun

119.   Altıncısı: vakit girmiş mi? Bil 
  Dinle, ta ki hatırında kalsın

120.   Namazın için erkân, on üçtür
  Bir bir söyleyeyim, birinin ismi

121.   Niyettir, biri de tekbir getirmektir
  Eğer durabiliyorsan ayakta dur

122.   Fatiha’yı ayakta oku, güzel ve doğru
  Rükûya git, kalktığında da dik dur



123. Şore secde ey birawo musluman
  	 Rûşe mabeynê du secdan ey cuwan

124.  Hem ti rûşe qey Teḥîyyata peyên
  	 Teḥîyyate ti biwane ey emîn

125.  Hem ṣelewate biwane peynî de
  	 Yê duyesne, rayke yew selam bide

126.  Yew zî tertîb o ku bî hîryes temam
   	Vatişê ma Eṣṣelatû wesselam

127. Di nimac de hîrê şerṭ ê, zanê ger
   	Yîne ra nêdê xeberdan fameger

128.  Hem ti nêvrazê nimac de di çîyan
   	Zêdetir, hem nêwerê çîke, bizan

129.  Çar ḥebî rukn ê bi qey rocî żîya
  	‘Ewwilê yîn nîyyet o, şev pê bîya

130.  Yanî meġrib ra ḥeta şefeq bido
   		Nîyyetê xo ger bîyaro, ca bido

131.  Nan û aw ra hem çîyê dî bê enîn
  		 Hem cima‘ ra dûrî bê, yanî nivîn

132.  Weqtê dûrîtî bizane pê ‘eyan
   		Tu şefeq ra dûrî bê ta meġriban

133.  Qey zekatî hîrê rukn ê, ey bira
   	Yew nîyyet, yew zî nîṣab o, yew serr a

134.  Qey ḥeccî şeş ruknî yê ey baxeber
   		Nîyyet û îḥram pîya bê qenc beşer

135.  Hem tu vinde serê girê nam ‘Erefe
   		Şerṭ û ruknan pê bîya bi şerrefe

136. Hem ṭewafê Beytî ke hewt rey bi can
    		Se‘yî ke mabeyn Ṣefa û Merwe, can

123.  Git secdeye, ey Müslüman kardeş
Otur iki secde arasında, ey genç

124.   Hem otur son Tahiyyat için
 Sen Tahiyyatı oku, ey emin

125.   Hem salâvat getir tahiyyatın sonunda
 On ikincisi de, birkez selam vermektir

126.   Biri de tertiptir ki oldu on üç tamam
 Biz de deriz ki “Esselatû wesselam”

127.   Namazın içindeki şartları üçtür, bilmen gerek
 Bir, anlaşılır kelimelerle konuşmaman gerek

128.   Namazda, hem hareket etme ikiden
 Fazla, bil, hem de yeme bir şeylerden

129.   Oruç için şart dörttür, ey aydın
 Onlardan ilki niyettir, getir geceleyin

130.   Yani iftardan ta imsak’a kadar
 Niyetini getirmen gerek, yerine getir

131.   Ekmek ve sudan, sızlanmadan, her şeyden 
 Uzak dur cimadan yani cinsi münasebetten 

132.   Uzak durma zamanını açıkça bil
 Şafaktan ta iftara kadar uzak dur

133.   Zekâtın şartları üçtür, ey kardeş
 Biri niyet, biri de nisabtır, bir yılda

134.   Haccın şartları altıdır, ey haberi olan
 İhramla birlikte niyet getir, iyi insan

135.   Arafat isimli dağın üstünde bekle
 Şart ve rükünlerini yerine getir şereflice

136.   Kâbe’yi yedi kez tavaf et, bedeninle
 Safa ve Merve arasında gidip gelmektir, can


137. Hem biqeṣne çende mûy porrê serî
   		Ay şeşin tertîb o, ger mu‘teber î

138. Du çî estê to rê pê be bawerî
 		Yew ḥelal, yew zî ḥeram o, şehwerî

139.	Şeştî ferżî bîy temam ey qenc enam
   	Vatişo peyên Ṣelat û se selam

140.	Ma eno ‘eqîde nûşto qey ‘ewam
   	Ger xeṭa bo, baş bike ‘efwe’l-kîram

141.	Ez ricakar a, ti yê Rebbo reḥîm
  	Ma xelaṣ ke adir û ṣohtê ceḥîm

142.	 Ey Muḥemmedo Hezanî, her mudam
 	Vace qey Eḥmed Muḥemmedî selam

143.	 Eṣṣelatû wesselamû ya resûl
Al û eṣḥaban temam bo her qebûl

144.	Tarîxê hicrî bi qey neẓme, bizan
  	Ġeyn û ta, bê pê bimare, ey cuwan




















137.   Hem saçından birkaç kıl kes
 Altıncısı tertiptir,  uyulmalıdır

138.   Senin için iman etmen gereken iki şey vardır
 Biri Helal, biri de Haramdır, çok değerli

139.   Altmış farz oldu tamam, ey iyi insan
  Son söz “salât ve yüz selam” olsun

140.   Bu akideyi avam için yazdık, var ise
  Hata, düzeltin, af edin büyüklerin affı ile

141.   Ricacıyım, sensin rahim olan Allah
  Bizi cehennem ateşinden kurtar

142.   Ey Muhammed Hezanî, her daim
  Ahmed Muhammed için getir selam

143.   “Esselatû wesselamû, ya resul
  Bütün âl ve ashabın için olsun kabul

144.   Bu yazının hicrî tarihini bilmen için
 “Ğayn” , “te” ve ”ba” yi say, ey genç!






















[bookmark: _Toc426626030]PEYNÎYE
Edebîyatê zazakî yê klasîk de esero nuştekî yo tewr verîn mewlid o. In semed ra edebîyato klasîk bi mewlidî dest pê kerdo û tewirê mewlidî zaf vejîyayo vernî û in ware de tayê xebatî zey xebatê latînîzekerdişê mewlidan virazîyayî. Edebîyatê zazakî yê klasîk de tewirê eqîdenameyî zî cayê xu girewto. Her çiqas in tewir de hûmara eseran tay a reyna zî qey edebîyatê zazakî inî eserî muhîm î. Hûmara eseranê mewlid û eqîdenameyî nêzdî yewbînan ê. Hewt hebî mewlidî û çar hebî zî eqîdenameyî estî. Labelê eqîdenameyan ser o hema zaf xebatî nêvirazîyayî û ma bi ina xebat yew gam eşt. 
Eqîdename, tewirêko edebî û dînî yo. Eqîdenameyî exlebe qey musnayîşê esasane bawerîyî nusîyenî. In semed ra zaf rey bi terzêko menzûm nusîyenî. Çunke eserêko menzûm bi asanî hezber beno. Tewirê eqîdenameyî tena edebîyatê kurdan nê, edebîyatê ereban, farisan û tirkan de zî esto. In tewir verê verkan edebîyatê ereban de vejîyayo meydan û dima zî mîyanê miletanê bînan de bîyo vila. Eqîdenameyî hem bi nesr û hem zî bi nezm nusîyayî. Tayê eqîdenameyî zî hetê tercumekerdoxan ra ameyî açarnayîş.
Her çiqas zî eqîdeyê Hezanîyî de çekuyê xeribî bibî reyna zî merdim eşkêno vajo ke in eqîde hetê ziwano edebî ra xurt o. Hezanîyî in eqîde qey ewamî nuşto inay ra ziwanêko sade şuxulnayo. Heto bîn ra in eqîdename de xususîyetê eqîdenameyanê kurmancî estî. Bitaybetî in eqîdename, hetê vatiş û muhtewayî ra maneno eqîdenameyê Mela Xelîlê Sêrtî yî û hetê vatişî ra zî maneno eqîdeyê Ehmedê Xanîyî. Zey Xanîyî, Hezanî zî eqîdeyê xu bi çarçewaya ruknê îslam û îman ardo pê. Tena Hezanî mewzûyanê bi îxtîlaf ra dûrî vinderto. 
Heme eqîdenameyê zazakî hetê ê şexsan ke perwerdeyê medresa gureto ra nusîyayî. Çunke inî melayan hem medresa de eqîdeyê erebkî û kurmancî wendî hem zî wayîrê qebîlîyetê nuştişî yî. Hetê muhtewayî ra hema-hema heme eqîdenamyê zazakî zeypê yê. Tena eqîdenameyê Mela Mehmed Demîrtaşî bi tewirê awan binêk cîya keweno. Zey eqîdeyanê bînan in eqîdename zî qey şîret û nesîhetî nusîyayo in semed ra çekuya “bizan” zaf şuxulîyaya.
Ma bi ina xebat edebîyatê zazakî de hem eqîdeyê Hezanîyî dayo şinasnayîş hem zî warêko newe de yanî tewirê eqîdenameyî de çi eserî estî nê dîyar kerdî û xususîyetê nê eseran ardî ziwan. 

[bookmark: _Toc426544633][bookmark: _Toc426625989]Îlaweyo yewin: Roportaj,  Derheqê eqîdeyan, zazayan û edebîyatê zazakî de fikrê Hezanîyî
Semedê tezê xu ma Mela Mehemedê Hezanî dir roportajêk viraşt û derheqê ‘Eqîdetu’l- Îmanî û edebîyatê zazakî de çend çî pers kerdî. Her çend ma cuer di derheqê cuya ey di tayê melumatî dayî zî roportaj di tikî çî bidetay estî û hem zî ma waşt ke wa wendoxî fekê Hezanî ra cuya ey û derheqê zazakî di fikranê ey biwanê.
Metîn Çîftçî:  Seyda, ti eşkênî xeyrî xu rî xu bidî şinasnayîş?  
Mela Mehemedê Hezanî: Ez Licê, Hezan ra wa. 1938 de amîya dinya. Nameyê mi Mehmet ŞANLI yo. Mexlesê mi zî Mela Mehemedê Hezanî yo. Nameyê bayê mi Mela Ebdulgafûr o, Mela Ebdulgafûr lacê Mela Hesenî yo, Mela Hesen lacê Mela Mehemedî yo û Mela Mehemed zî lacê Şeyh Es'ad el-Hezanî yo. Mîyanê şarî de zî zey Şêx Eshed Efendî yeno naskerdiş. 
Hem Hîzan esto hem zî Hezan. Hîzan û Hezan têmîyan benê yanî ti roportaj kenî ti zanî, merdim esto beno ke nêzano. Hezan dewêka giredayeyê Licê ya. Kalîkê ma cor ra, Kasan ra ameyê ena dewe.  
Metîn Çîftçî: Kasan ra?
Hezanî: E, cayê ma ewil Genç (Dara Hênî) bi. Kasan girêdayeyê Gençî yo. Ma Genç ra ameyê. Ena rey kalikê kalikê mi Şeyh Es'ad el-Hezanî uca ra ameyo. Şeyh Es'ad Efendî xelîfeyê Mevlana Xalidî yo. Mevlana Xalid, ez şîya serê turba ey, Şam de ya, cêko berz de ya. Mevlana Xalid Suleymanîye ra wo. Tera vanî “Zulcenaheyn” û bi kurdîtî zî yeno naskerdiş. Mevlana Xalid, Mevlana Celaleddînê Rumî nîyo, yanî cîya yê. Mevlana Xalid kurd o, kurdê Suleymanîye wo. Suleymanîye zî bajarêk o başurê Kurdistanî de yo. Şeyh Es'ad Efendî ey het de waneno, xelîfetî û îcazeyê îlmî ey ra gêno. Bayê Şêx Saîd Efendî, Şêx Elîyê Palu zî xelîfeyê Mevlana Xalidî biyo. Ena rey Şeyh Es'ad ameyo Hezan de bica biyo. Kalikê ey, bayê ey û Şeyh Es'ad enî her hîrê Kasan ra pêdir ameyê Hezan. Ma zî înan ra mendê. Yanê mendeyê înan ê. Pêro alîm biyî, melayî biyî û bayê mi zî mela bi. Mi zî medrese de îlm û wendişê xwi qedêna.
Metîn Çîftçî: To mekteba verîn yanî îlkokul wenda?
Hezanî: E, mi îlkokul tenê wend, panc serrî wend. 
Metîn Çîftçî: Badê mekteba verîn ra şima şî feqîtî?
Hezanî: E, raşt a. Yanî çikê bîn esto, bayê mi Hezan de ders dayêne, ez ewilî feqîyê ey biya. Wexta mi dibistan rê dewam kerdêne, wendişê xwi mi yî het îlmê erebkî wendêne. 
Metîn Çîftçî: Îlmê erebkî?
Hezanî: Erê, yanî ay cêrîn, Muherrer, Mînhac, enî kitabê şerîat î. Ma ewil dest kenî ci. Mi ay bayê xwi hete de qedînayî û hezar û new sey û pancas û şeş de ez kewta teber. 
Metîn Çîftçî: Şima dewa xu di medresa nêwend, şima cayê bayî xu di wend û şima kewtî teber şî feqîtî.
Hezanî: E, xora dewê xwi de kiçî nêeşkeno biwano. Semed ay ra yanî ti hem kar kenî, keye kenî, hevalî estî, nasî estî. Usulêke, prensîbêke mîyan îlmî de esto ke yew dewê xwi de nêeşkeno biwano, îlla gereka teber kewo. A dew de se hebî feqîyê bayê kiçî bibê zî gereka şêro cayêna biwano, nêeşkeno dewê xwi de biwano.
Metîn Çîftçî: Seyda şima vato mi hetê babî xu di qederêk wend, şima eşkenî tikî in behs akêrî?
Hezanî: Mi îlmê cêr de yanê Qur’an ra bigî, Mewlud, Nehcu'l-Enam û Nûbuhar û Ğayet û Muherrer wendîbî verê cû bi destnuşte bî, a game tabî çîn bi, Mînhacê Îmam Nebevî û Envar mi yî het de wendê. Ez hem şînê dibistan hem zî yî het de feqî bîya. 
Metîn Çîftçî: Seyda, ti dew ra kewtî teber ti verê cû şî ça?
Hezanî: Ez verê cû şîya Licê la ez zaf nêmenda. Badê Lîcê ra ez şîya Dîyarbekir, mi Camîyê Hz. Umer de wend. Ez uca de qederî şeş-hewt aşmî menda. Badê enay ra ez şîya Balîcne, mi, mala Osman estbi, Muqrîya ra bi, mi yî het de wend. 
Metîn Çîftçî: Badê Balîcne ra şima şî ça?
Hezanî: Metranî. Metranî beste Dîyarbekir a. Ez uca ra şîya Kemberlî. Kemberlî de heya şeştî di mi wend. Kemberlî de eskerî, leşkerî mi amî, ez şîya leşkerî. Şeştî çarin de ez leşkerî ra ageyrawa, ez şîya Baroxlî. La mi Cewzat de qederêke wend. Ez Metranî ra şîya uca. Cewzat deweka nizdî Sultan Şexmus a.

Metîn Çîftçî: Şima ça di tehsîl xu qedina?
Hezanî: Baroxlî de.
Metîn Çîftçî: Verê nuştişê eqîde di şima çê yew eqîdaya bîni wendibî?
Hezanî: Eqîdey zaf ê. Xora ewilî wexta ke ders wanêne hîre-çar pelî eqîdêke kurmancî estbi ma qijî de wendenê. Eqîde wendişê ma ay bi. Nika Nechu’l-Enam zî zey eqîde hesibyeno. To Nechu’l-Enam wendo?
Metîn Çîftçî: Ê, mi wendu.
Hezanî: Nechu’l-Enam hem eqîde wo hem zî edeb o. Eqîdê erebî ay ge nuştê xora mi to ra va Xoce Xasî hebêke nuşto, erebî yo. Henkî binan zî nuştê, gelek ê. Eqîdê erebî zaf zaf ê, yanê nêne hîsab. Feqet ay ma badê yî ra wendê, erey erey ma feqî bî ma wendê. Mesela Cemul Cewamî de dersêke yê eqîde wo. Yanî bawerîyê însanan, felsefe uca de derbas keno.
Metîn Çîftçî: Şima inî eqîdeyî çi wext wendî?
Hezanî: Ma en peynî de wendê. Îlmo en peynî eqîde wo.
Metîn Çîftçî: Seyda wextê şima di eqîdeya Ehmedê Xanî medresa di amênî wendiş?
Hezanî: Nê, ay Ehmedê Xanî ma nêwend. Ê yî Nûbuhar o, feqet ma ay nêwend. Wext ma wendêne a mîyan dest de çîn bî, newe vecîyaya teber, xora a game çîn bî. Seydayê Xanî tenê Nûbuhar û Mem û Zîn yê bî. Mesela serê Hz. Yusuf û Zuleyxa, serê Ferhad û Şîrîn esto. Eqîda Îmanê esto, new hebî zêde pirtukê Seydayê Xanî estê, exlebe zî edebî yê û bi wezin viraştê. Feqet a game pîyase de çîn bî. 
Metîn Çîftçî:  Şima çi semed ra ina eqîdeya xu bi zazakî nuşta, niyetê şima çi bi? Yanî şima vat wa in ziwan vînd nîbu?
Hezanî: E, raşt a. Bi raştî ez vana ziwanê zazakî, ziwano kok o. Henkî vanê nê, îtîraz kenê. Semedê ena mesela Ekbatan, serbajarêke Kurdîstanî zaf kan o, zaf rewên o, wextê Medan ra mendo esto. Inkê tera vanê Hamedan. Yeno zanayîş ke uca serê keran de hema zî tayê nûşteyî estê. Saray de serê kerran de sîyî kendêne, nuştêne. Beno ke ziwanê yîn o fermî, resmî zazakî bo. Zaf kan o. Xora rey rey ez ana ziwan, mesela vanê dimilî, goreyê fikrê mi ra beno eno kelîmeyê dimilî di mil ê, di bask ê. Baskêke kurmanckî xeberî danê.. Zafê kurmancan bajaran û deştan de mendêne, yanî ca bîbî. Aye ge vatêne “kirdasê” kirdê asê, cayanê asêyan de cayanê berzan de ca bîbî. Basko bîn zî kird ê. Exlebê kirdan yanî zazayan pey Licê ra bigî, Genc ra bigî en cawo berz en cawo ke çew nêreseno ci, uca de banî viraştê. Hîrê banî, çar banî têhet viraştêne ke yew tedaye yîn nêkero. Kerray cor ra veradenê war serê banan yîn, a game sîleh çîn bi, zey ez vana rew bi, bi ay xwi pawitêne. 
Metîn Çîftçî: Seyda inka zey vanî “kirdas” yanî vanî qijê kirdan, parçê kirdan, kurmancan ra vanî “kirdas”.
Hezanî: Ez vana beno ke wina nîya. Kirdasî bena ke kirdê asê ra biyero. Ena rey ma bi kurmancî zaf çî nuştibî. Daîma ma kurmancî nuştêne,  ana weşê ma zî amêne. Sedemêko bîn zî eno; mesela zeke bi kurmancî yo vajo “Ez evîndarê to wa” “Ez evîndarê te me” zewqêke,  weşikî dano însanî. “Ez heskerdoxê to wa, to ra hes kena” mi rê qet zewq nêdano. Yanî ziwan bîyo xerîb, kiçî tera remeno. Yanî senî remeno? Yanî kiçî vano ez senî bi enî binusî. Mesela inka şarê Dêrsim, helbestê yîn estê, ay helbestanê xwi de ê çîyan vanê ez eceb manena, ma nêşkêne ana vacê. Xora saz danê piro, welatê ma de tenê Dêrsîm de dêre ge bi saz diyêne piro, ma de helbestî çîn bî ke nênê vatişî. Xora beste, verê cû çî giredayêne, nêzana şima het de percîn-mercîn, darevelge şima het de estê?
Metîn Çîftçî: Ê, êstî.
Hezanî: Velg giredayêne, kerdêne beste. Bestêke zaf pîl a, girzî ra pîlêr a. Ena rey enê çî wexta ke bestêne, vanê helbestvan o. Hel û bestevan ra virazêno. Yanî ano nano pîya weşik, keno bestekêke. Yanî inka kurmancî zî ina anê ziwan xebetnenê vanê helbestvan, hâlbukî mi gore na zazakî ya. Ena rey kurmancî, waştişê zerrî ra keyfweşîke ardêne. To vatêne qey ew ziwan kok o. Wexta behsê helbestêke zazakî biameyêne kerdiş zî kiçî ana eceb mendêne. Mesela ay Dêrsim vatêne, ma qet bawer nêkerdêne, ma vatêne senî eşkeno ana vaco, bîyaro ziwan. Ha ena rey ay ra mi va, ez ewnîyaya alimê mayê verî ra, ma wa ver zanayê bî, alimî bî, semedê ziwanê kirdasî, zazakî çîke nênuşto. Xora ereban “zaza” nawo ma ra. Arêke Malmîsanijî mi ra persa va: şarê Dêrsimî itîya estê, va vanê ma zaza yê, ma kurdê bi serbixwi nîme,  yanî nê kurdê ke şima vanê. Ena rey mi va eno şaş vano, mi het de kitab esto vano ay erebî hamey dayîş û girotiş xwi kerdêne bazirganî de mesela Suleymanîye ra veyaxut ma vacê Zaxo ra nizdî ay doran heme cayan de gerêne, heya Vîranşehir zî ereb ameyêne nizdî uca ameyêne şenî. Ena rey ronê xwi, pênîr, peşmî berdêne uca rotêne. Vatêne in şarê ça yê? In ça ra yenê? Ay kurmancê ke bajaran de bazirganî de ewk yîn bîne, vatêne inî şarê zozanan ê. Ereb nêzano vaco “zozan”, vatibi “zewazin” haaa ha zewazin,  zewazin zewazin bîyo “zaza”.
Metîn Çîftçî: Yanî ziwanê yîn nîgêrêni.
Hezanî: Ziwanê yîn nêgerêne vacê zozan. Aw merdumo ke kurdo zî kurmanc o zî tera vanî zewazin. Yanî serê ziwan de zewazin zewazin beno zaza. Yanê ziwan ra agero bîyo zaza. Yew nêşkeno vaco ino zazakî kokê verên o, kehen o û nameko verên o. “Kurdmancî” kurd man li cî nuştiş de zî tayê wexta kurmancî nusenê, “kurdmancî” nusenê. Feqet ziwanê ser, vatiş kurmancî yeno vatiş, kurdmanlicî şino kurmancî maneno. Ena rey çekuya “kirdasî” her çiqas seva kurmancan zeke to va ê xwi ra vajê kirdas, mi ra gore no çîyêko kemî yo. Îne xwi kerdo kurmanc ma zî kerdê kirmanc, ana nîya. Yanî wird zî ziwanêke kurdî yê û aw ku mi to ra va hawi uja de yê, ziwanê yîn ê sarayê ayê wextan yo fermî zazakî yo, nuştişê yîn esto, nêeşkenê înkar bikerê. Yanî ti inka ziwan ziwan asnemîş bibo, asne asne bikere hîcab nêkeno. Mesela inka senî kurmancî ke mîyanê ereban de vanê “cisir”, vanê “saîq” hemi bi erebî anê ziwan. Inê şarê ma yê kurdê iraqî, ê surîye zî. Ma zî bi tirkî, ay mîyan îran, fariskî ewk kenê. Ina rey ma vaj zazakî, zazakî xora ca giroto. Zazakî zî ez ewnîyaya roj bi roj qedîyena. Wexta çîyê ko nuşte çînî bo, ziwanê ser lez qedîyeno. Wexta çîko nuşte bibo aw nêqedîyeno. Mesela ma vanê Xoce Xasî ay mewlud nuşto, ay bîn ay nuşto. Biewne, ita çi zeman bo ma hema anê ziwan. Çî rê zî ku vînî nêbo. Aw esereko maneno, ziwan maneno. Mi zî va qeybê eserêke ez binusî wa eno ziwan vînî nêbo. 
Metîn Çîftçî: Şima eqîdeya xu goreyê kamcu mezhebî ra nuştu, goreyê Eş’arî yan Maturîdî?
Hezanî:  Xora di hebî îmamê eqîdeyan ê. Yew Îmam Eşarî w’, yew zî Ebu Mensurê Maturîdî w’. Aw îmamê Eşarî serê mezhebê Şafî de pêgirote ey o. Ma hete zî aw eqîde ey ser o. Xora pancês hebî mîyan înan de jubînan nêgenê, cîya yê. Hemi eqîde jubînan genê la pancês hebî tera cîya yê. Ez enay zî to ra vacî ne ge ma hema wexta resey ci, weşîyê ma ney, senî inka sinitî, elewîtî zemanê verî zî wextê Hz. Elî hetta Îmamê Şafî vano; eger heskerdişê Elî û evladanê ey, tutanê ey merdum pê beno rafizî ez inka rafizî ya. Merdum tera hes keno, yanî ma tera hes kenê. Ena rey ay zeman ra heyan inka biewne hezar û çar sey serr derbas bîya hema zî ewk mîyan yîn de esto. Yanî cabîyayîşêke ana bêca. Îmam Henifî qab xwi kurd o. Kalikê ey wextê Hz. Umer yîn welatê Efqanîstan girot, xora Efqanîstan de se hezar zêde kurd uca esto, kurdê yîne zî zaza yê. Kalikê Hz. Îmam Henifî zey esir anê û kalikê ey Îslamîyet qebûl nêkeno zemanê Hz. Ûmer de. Zemanê Hz. Osman zî de qebûl nêkeno. Wexta zey Hz. Alî beno xelîfe, îman ano û nameyê ey Zulkî yo.
Metîn Çîftçî: Seyda in melumat kamcû kitab di estu?
Hezanî: Yew kitab esto, derheqê mezheban de vano, ena rey Îmam Azam ser vano. Nameyê ey “we fîl mezahebîl erbe” wo. Derheqê mezheban de heme çî tede esto. Wexta zey Hz. Alî beno xelîfe kalikê Îmam Azam bawerî ano û koletîye ey zî qedîyena. Sabit lajê ey o, Numan zî tornê ey o.
Metîn Çîftçî: Wextê nuştişê eqîde di şima yew zehmetî dî? Şima eserê xu çira pê herfanê erebkî nuştu?
Hezanî: Nê, to dî vanê helbest tebîetê însan de esto, gore yîn ra. Helbestî de qabîlîyetê mi gelek bibi, şenikî ra. Feqîtî de mi helbestê Melayê Cizirî ardêne tera vanê “texmîs” yanî çar perdan înî ti henkî xwi rê genê henkî ey rê verdenê. Mi di hebanê xwi, di hebanê ey nuştêne û mi dayêne verê feqîyan û seydayan mi vatêne kam hebî ê min ê, kam hebî ê Melayê Cizirî yê. Ê mi rê vatêne ê Melayê Cizirî yê, ê Melayê Cizirî zî vatêne ê to yê (ma pîya wuyênî). Yanê verê cû ra qabîlîyetê mi bibi.
Metîn Çîftçî: Wexta zey şima pê herfanê erebkî nuştêni vengan û herfan yewbînan gurêtên?
Hezanî: E. Bi ziwanê erebkî daha weş yeno nuştiş yanê weş geno.
Metîn Çîftçî: Î seydayan zegi medresa di ders dayêni çira pê Zazakî çîk nînuşto?
Hezanî: Biewne, ez inka enay zî vacî; verê cû ma vanê ay seydayan ku ders dayêne Kurdistan de henkî, parêke yîni zaf pîl esta, ku bi erebî vatêne û bi kurmancî tercume kerdêne, nege zazakî. Hetta zazayî ma yê çewligî bibî kurmancî nêzanayêne heya seyda vistêne sarê înan zî derseka bîn bî. (Ma pîya wuyênî) Ay seydayan, mamostayan ku medresa de ders dayêne enê zî bi kurmancî tercume kerdêne. Feqet ê min ez zahf zazakî, semedo ke ez zaf eleqedarê zazakî bîya, mi vatêne gelo çîrê aliman bi kurmancî, erebkî û fariskî nuştê qey yew zazakî nênuşto? Hetta Xoce Xasî a ga zerre ma de cayeko ca bi ca girotêne, semede ko zazakî mewlud nuşto. Mi rê virazya mi zî eqîdey îmanî û hinkê zî helbestî estê, qedere des-pancês hebî zî helbestê zazakî nuştê.
Metîn Çîftçî: Şima gueri yew elfebaya ortaxe û yew ziwano standard bibu yan ney?
Hezanî: Xora ez zehf enê ser o zî vinderta. Hetta henkî hevalê ma seydalar bibî vatêne ti eşkenê ê vateyî ge kurmancî û zazakî de jubînan genê zehf ê, vatêne ma bîyar têhet, nizdî jubînan, bikere ziwanêke herkes wa fam bikero, hem kurmancî hem zazay. Yanî serê ey zî zehf mi waşt ez çîkê bikerî, feqet nêzana la hema zî aw waştişê mi esto.
Metîn Çîftçî: Seyda, mi çî persa yanî mi va zazayî wa xu mîyan di yew ziwano standard virazê yan nê?
Hezanî: Ez zana ti vanê se, ma bi yew ziwan binuse. Şarê Çewlîgî, şarê Dêrsimî û dorê Amedî, zazakî yîne, ziwanê yîn xora bi jubînan nêgeno. Mesela ci ra fam nêkenê. Inka şarê Dêrsimî wexta çî ano ziwan ez zehf yîni rind fam nêkena, ê zî ê ma nêzanê, weya Çewlîgî zî belkî ina daha raştî ra zeke enî çewrê ma yê Licê û Dîyarbekir dorê yîni. Ê ma kurmancî daha zêde kewta mîyan, Çewlîgî hema zehf zêde nêkewta mîyan.
Metîn Çîftçî:  Mesela şima vanî “derbas” la ma “vîyertiş”î xebitnênî.
Hezanî: E, xora “derbas” kurmancî ra kewta ziwan feqet “vîyertiş” zazakî ya, kehen a.
Metîn Çîftçî: Yanî ez wazeno inay vajî; yew ziwano standard bibêni a mintiqa ra, ina mintiqa ra yanî her ca ra komî çîkêk binuştên pê kelîmeyan ke zêpî yê binuştên û her kes yewbînan ra fam bikêrdên.
Hezanî: Mi inka va, biamenê nuştişî wird hetan zî karêko baş bîyêne. Aw zî ez bawer nêkena bieşkê demêko nizd ra bîyarê virazê, nê. Yanê demêko derg bikewo mîyan, ser o vinderê vinderê, ay elfeba yîn binusne, mesela gramerê yê hewramanî ra bigerê farsan ra bigerê, ay yîni zî nizdê zazakî yê, zafê yîni. Ti ayni wexta bîyar têhet, tu bivatêne ina kurmancî ya, ina zazakî ya. Mesela ma vanê “pênuse”, pênuse zazakî ya, yanê pê nusnenê, nêvanê pênivîs. Mesela vanê “mamoste”, mamwesta, kurmancî vanê “ap”, ma vanê “mam” yan zî “ded”. Biewne ê zî ay ma xebetnenê. Şarê ucay heme ca de “mam” vanê. Mesela erebî vanê “muallim”, tirkî vanê “öğretmen”, kurdî de zî “mamwesta” yo bîyo “mamoste”.
Metîn Çîftçî: Seyda, Grûba Xebate ya Vateyî esta, ina grûb di da vîst tenî yênî pîser, kombîyayîşan virazênî û hema hema her mintiqa ra yew merdim mîyan yîn di estu. Mesela yî vanî wa çekuyê “morcela” standard bu, wa her kes zêpî binusu.
Hezanî: Ez enay zî vacî, çeku yew, besteke di, enî çeku zegi “cêma” vatenê zemaneke de semede ko beste ziwanê kirdasî de ma vanê “bestikêke”, “girabestike” yanê daha pîlê girzî, enî çeku uca ra kemasî manenê. Çiyo ke raşt bo to wexta bîyarî ziwan, ez enî vana çîko ke bê vate bo, yanî vate ci ra çîne bo, ma xwi rê bîyare, nameke panê û ti vacî; wa name yê ino bo, nêbeno. Gereka aw name gore ey ra bo. Gera bibo yew, diyîn welev kî hema newe bi, çî estê ver çînî bî newe virazyayê, zaf çî virazyayê, name lazim benê, ay name ey gereka gore ey panê. Wexta ti çîna bîn ti panê wi cayê xwi nêgeno. 
 	Metîn Çîftçî: Seyda ti qefilîyê, yon nê?
Hezanî: Ne, ne. Pekî, ma vanê “ti rincan bî”, rencanî, farisî xebetnenê, vanê “rencîde şudem” yanî ez rincan bîyo. Xora zazay zî xebetnenê, kurmancî nêxebetnenê. Ti vanî “ti qefilîyayî” aw ku qefelîyeno nêşkeno xwi têbido, ti vacî “ti rencan bî” daha baş nêbeno?
Metîn Çîftçî: Seyda cayê ma di tikî dewan di “rincan” şixulyenu la exlebi ma “qefilîyayîş”î xebitnên.
Hezanî: E, enê wirdan ra kam vate wo?
Metîn Çîftçî:  Yanî mi gueri “rincan” daha raşt êsena.
Hezanî: Ana nîya! Wexta zey ti vacî qefelyayîş, mesela ma vanê serd ver qefelyayo, nêeşkeno xwi têbido yanî qefelîya, cayê xwi de maneno. Feqet “rincanî” giranîke yena ser to, ti vanî ay henkî rehet pêsena.
 Metîn Çîftçî: Ina kelîma miyonî ma di cê xu gureta, şixuliyena. Seyda şima çê kitabanê zazakî wonên?
Hezanî: E zazakî estê ke ez biwane. Mesela yew mînak bide.
Metîn Çîftçî:  Mesela inka edebîyato modern di şîîrî, hîkayeyî û romanî estî.
Hezanî: Vinde, ez ay to ra vacî, xora in away de ser o mi epey xebatî viraştê. Hem çîrokî ay ser helbesta ziwan verê ma vatêne “xeberojkî”. Xeberî estê û xeberojkî estê, yanî xeberê ke rast nêyê, yanî ti xwi rê virazenê.
Metîn Çîftçî:  Yanî bi tirkî “masal”, ma cayê xu di vanî “mesela, vistonek”.
Hezanî: “Mesela” erebî ra yena, “xeber” zî erebî ya. Zemanê verî de vatêne “xeberojkî”. Mi xeberojkî bi helbestî yanî zey şîîr mi nuştêne la mi çap nêke. Mesela mînak bidî to, vanê “kermê dara nêbo, dar zeval nêbeno” yanî puç nêbena. Serê enay de mi yew xeberojkî viraşto.
 Metîn Çîftçî: Yanî şima yew vatê verînan ser o nuştu û şima in vati kerdu yew mesela.
Hezanî: E. Serê ey de nuşto, kerdo derg. Yanî perseno, yo vano in çi yo, qey ana bîyo? Zege kerm xeberî dano, dar xeberî dana, erzenê serê adirî çizî vizî kena, hewar hewar kena. Mi hem kurmancî hem zî zazakî nuşto.
Metîn Çîftçî: Seyda pekî şima şîîrê zey newi nusîyayê yanî mavaji şîîrê modernî şima çê nîwendî?
Hezanî: Ne, ne, mi qet nêwend, eleqe mi çîn o. Ema zemanê verî de Melayê Cizîrî mi wendêne. La tim mi vatêne ez binusî.
Metîn Çîftçî:  Seyda yew fîkrê şima qey nuştişê kîtabî estu?
Hezanî:  E, mi tefsîrê Qur’anî nuşto. Ma inka cor ra teqîb kenê ke şaşîtî tede bibî ma tera vecenê. Tefsîr, zazakî wo, bi zazakî nuşto, mi bi tîpê latînî û bi dest nuşto. 
Metîn Çîftçî:  Seyda in nizdî ra yew çolîgijî, nameyê ey Bîlal Feqî Çolîg u, yî yew tefsîr nuştu, şima dîyu?
Hezanî: E, ez ewnîyaya tera, ard mi het de yo. Vanê tefsîrê Qur’anî yo, xora tefsîr nêyo, meal o û wexta kiçî waneno kiçî zehf tera fam nêkeno, çekuyê erebî tede zaf estê.
Metîn Çîftçî:  Şima kamcû ziwanan zanî?
Hezanî: Erebî, Farisî, Kurmancî û Zazakî ez enî baş zana. Tirkî ez hol nêzana.
Metîn Çîftçî: Şima pê fariskî û erebkî qet helbestî nuştî?
Hezanî: Mi hem erebî, farisî, kurmancî zazakî û tirkî mi kerdê temîyan yanî mi mulemma nuşta. 
Metîn Çîftçî: Şima averşîyayîş û îstîqbalê zazakî senî vînênî?
Hezanî: Mi rê inka zaf hol o. Ti vacê qey, ser o xebatêke esta. Mesela bayê min rehmetî wexta ma vatêne “rast” vatêne mevajê “rast” vajê “raşt”, mi vatêne “buste” vatêne vaje “vincew”. Çî ke ma ardêne ziwan û kurmancî bî vatêne mexebetnê, şima zaza yê, şima qey inan ewkî kurmancan xebetnenê. Inka ziwan zaf raver şîyo.
Metîn Çîftçî: Da vîst serr verê cû rojnameyê zazakî çin bî, kitabî zaf nîbî, la inka hem rojnameyî estî hem zî kitabî bîy zaf. Seyda ma tikî şîîr ra besh biki, şima çi wext dest pê şîîrnuştişî kerd?
Hezanî:  Şîîr, min hezar û new sey û hewtay şeşin de mi şîîr nuştêne. La mi hezar û new sey û pancas şeş de mi dest pêkerd. Ema nuşteyî tersan ver ay şînê, ma eştêne. Hewtay şeş de henî mi verda, mi vîn nêkerdê. Des-pancês hebî estê, henkî kurmancî henkî zazakî nuştê. Gore vîst-hîris rîpel resenê pê, zazakî helbestî yê. Niyetê min çap kerdiş esto. 
Metîn Çîftçî: Şima edebiyato klasîk û edebîyato modern ra kamcîn şaîr û nuştoxan ra hes kenî û wanênî?
Hezanî: Xora ey ma klasîk o. Bê Melayê Cizîrî zî Cêgerxwîn vejênê ez ewnîyawa tera. Melayan verênan edebiyat û şîîr yîne bîy. Mesela inka Nalî, dîwanê ey esto, mi zaf dîwanê kurdî dî la Nalî zaf zana yo. Seydayê Xasî mewlîdê zazakî tena bi, ma wendêne.
 	Metîn Çîftçî: Seyda medresa di yew ruejê şima senî vîyertên?
Hezanî: Ez enî to ra vacî dewan de nê tede a game zaf weş nêbî. Senî vacî to ra ma xora tayîn werdêne. Şehran de zaf weş bi gore dewan. Xora serê sibayî de ti şînê, tayinê to a şorba bî. Di nanî dayêne kiçî, nanêke ma serê sibayî de werdêne, naneke verdêne taştî nêmaroc. Şan de xora ancî tayin ameyêne, yanî rocêke hîrê nanî dayêne feqîyan. Wexta ku nanê genim bî ay ma xwi rê pare kerdêne bi lokma ma werdêne. Yanî zaf feqîrî bibî. Xora ma hucran de cilê xwi dayenê binê serê xwi rakewtenê. Hebkî lehîf dayêne ma. Xora badê nimacî rakewtiş mumkîn nêbi. Heya seyda ameyêne ay kî metin yîn bibi metin wendêne, ay kî wendişê Qur’an bibi, Qur’an wendêne. Wexta seyda ameyêne dest kerdêne dersan. Ina rey muzakere bî heyan şan, şan de qedeyayînê. Şan de zî mutaala bibî. Ay ke wendişê yîn cor bibaynê, xora elektirîk çîn bî, lamba vistê ta, dorê lamba de niştê ro ay dersê ke siba bigero serê ayne de vindêne. Yanî feqîtî zehf zehmet bî zehf. Kemasî zehf bî.  Xora pere çîn bî. Yeni ra yeni ma çay viraştêne. Zeke enî vatê mirtiban vano vatu “ma melayan başêr ê, ma şinî cêk ma vanê inşallah govend bo dawet bo ma karêke bikerdêne, ê zî vanê werri inka yew bimerdêne. Ey ma zî zengînêke bimerdêne îsqak daynê ma, ma dayêne şeker-meker, çay werdêne. Zehmetî zafî bî. Kemasî zafî bî zaf. 

